Baja Roti Ini Hanya Guna Dua Bahan Aje, Hasilnya Superb! Tanaman Jadi Subur Dan Berbuah Lebat!

Jika sebelum ni tanaman asyik tak subur dan tak gemuk-gemuk, apa kata ikut petua yang mudah ini.

Hanya mengunakan dua bahan aje iaitu  air dan roti sahaja, cukup membuatkan tanaman anda berkembang subur.

Ikuti perkongsian puan Intan Suhana ini. Mudah sangat! Pokok pun subur.

Gara-gara kebun keliling rumah menunjukkan perkembangan yang sihat dan positif, mak happy sangat. Maka mak rasa nak kongsi satu petua ringkas menyuburkan tanaman yang dah ramai orang cuba dan berjaya.

Kak intan panggil resepi ini baja roti. Kalau ikutkan nama sebenarnya MOL (Mikroorganisma Lokal). Kos nya murah amat. Hanya perlukan air dan roti yang sungguh enak dimakan begitu saja haha.

Cara nak buat pun mudah aje. Tak perlu guna tenaga beria. Dah jadi nanti, cuma siram dan lihat keajaibannya. Semua pokok tanaman kita akan berkembang biak, pucuk baru makin meriah, daun bukan main hijau, kemudian kalau yang tak pernah berbuah tu nampak dah mula keluarkan buah.

Mari kita baca dan cuba buat hari ini juga.

Bahan-Bahan :

Sekeping roti yang masih baik
Air sebanyak 1.5 liter

Air hujan atau air basuhan beras je tau.

Kalau nak guna air paip, sila dedahkan dahulu air kepada cahaya matahari seharian supaya dapat hilangkan/ kurangkan kandungan klorin.

Ramai yang tanya pasal air ni. Disebabkan sekarang kebanyakan kita dah ramai yang pakai penapis air di rumah, takde masalah pun nak guna air paip andai kita sedia maklum bahawa penapis air kita tu boleh menyingkirkan kandungan klorin. So silalah gunakan air coway, air cuckoo dan yang sewaktu dengannya.

Cara-caranya:

Koyak-koyakkan roti dan masukkan dalam botol, kemudian masukkan air. Pastikan air yang digunakan bukan lah air yang berklorin ye. Sebaiknya guna air hujan atau air basuhan beras.

Kak intan gunakan air hujan yang ditadah khas untuk siram pokok-pokok keliling rumah ni ha.

Kemudian peram, letak ditempat gelap. Kak intan letak kat dalam kabinet dapur bawah sinki.

Minimum peram 4 hari pun dah ok. Tapi paling efektif minimum peram selama 7 hari. Pastikan selepas setiap 3 hari pastikan penutup botol dibuka bagi mengeluarkan gas yang terhasil akibat proses peraman atau penapaian ni. Saintifik sikit bunyi nye kan. Kalau lupa buka penutup botol tu bersedia lah untuk menghidu bau masam satu rumah sebab ia bisa meletop ngerti nggak.

MOL ni seeloknya digunakan dalam tempoh 14 hari. Tapi ia juga boleh tahan sampai setahun kalau rajin bagi dia gula merah setiap 6 bulan sebagai sumber makanan untuk mikrob yang terhasil. Kuantiti gula merah kita agak-agak saja okeh. Sebab kak intan pun belum sampai tahap bagi makan mikrob ni lagi. Nebes.

Kak intan suka gunakan nisbah sendiri haha. Ku taruk roti 4 keping sebab nak sesuaikan dengan nisbah air yang ku anggap ada dalam 6 liter kot bekas penyiram ni. Nak ikut ikutlah.

Bila baja dah jadi ku tuang saja sebotol baja ini ke dalam bekas ni dan tambah aje air hujan sampai penuh bekas.  Kemudian round aje keliling rumah siram pokok-pokok kesayangan sambil nyanyi lagu “Dimatamu”. Biar pokok pun terhibur.

Haaa tengok tu. Pokok bunga lily ni memang tak rajin berbunga. Lepas kena siram dengan baja roti ni berlumba-lumba batang bunga dia keluar. Tapi sayang. Udah kena libas separuh dengan suamiku si tukang mesin rumput.

Daun kesom yang gemok. Nasib baik tak ikut tuan dia yang keding haha.

Paling best pokok belimbing buluh ni. Berbuah buat pertama kalinya selepas berapa kurun ku tanam. Buahnya semalam udah ku petik buat sambal tumbuk dengan ikan bilis. Perghhhh.

Wow bestnya perkongsian ini. Mudah cara sediakan baja untuk subur. Selamat mencuba!


Nak Kekal Bertenaga Dan Kekal Awet Muda, Wanita Ini Kongsi Resipi Air Kunyit Asam, Amal Sejak Remaja Lagi.

Wanita nak kekal sihat dan bertenaga perlu mengamalkan pemakanan herba selain mengamalkan pemakanan sihat.

Salah satunya minuman berasakan kunyit. Tentu ramai yang tahu khasiatnya.

Sebagaimana perkongsian wanita ini.

Hari-hari bekerja, memasak mengemas, membasuh menjaga anak segalanya non stop 24jam kan.

Meh nak share AIRKUNYIT yang selalu saya amal dari zaman muda remaja
Berkhasiat untuk proses dalam kita

.
KUNYIT mempunyai manfaatnya yang tersendiri untuk kesihatan kita. Jika diminum atau dimakan secara mentah, rasanya kurang enak. Jadi, bagi membolehkan ia diminum, kunyit perlu diadun bersama bahan-bahan lain bagi menghasilkan jamu kunyit.
Apa kata anda cuba jamu ini untuk melihat sendiri keberkesanannya

.
🌹BAHAN-BAHAN
1 Biji manjakani
3 inci halia
3 inci kunyit
1 Sudu asam jawa
1 Sudu Gula melaka

🌹CARA-CARA
1) Tumbuk manjakani, halia dan kunyit hingga lumat
2) Rebus bahan tumbuk dengan 2 gelas air.
3) Setelah mendidih masukkan asam jawa dan rebus lagi hingga mendidih.
4) Masukkan gula melaka dan kacau
5) kecilkan api dan biarkan hingga air menjadi sedikit.
6) Tutup api. Sejukkan dan kemudian tapis tuang ke dalam cawan.

Ok, Selamat Mencuba

Sumber : eradiah jasmi


“Tak Sempat Nikmati Susu Ibu.” Koma Lepas Lahirkan Anak, Ibu Sakit Kanser Tahap 4 Ni Dijemput Ilahi Lepas 47 Hari. Al-Fatihah!

Pengorbanan seorang ibu, sanggup mempertaruhkan nyawa sendiri demi zuriat tercinta. Al-Fatihah buat arwah Noor Athirah Binti Mohd Arif yang meninggal dunia akibat sakit kanser. Allahyarhamah menghidap kanser payudara Tahap 4 ditambah pula sakit tersebut merebak hingga menyebabkan tulang belakang berlubang.

Dalam keadaan tersebut, arwah terpaksa bersalin awal apabila kandungannya memasuki 8 bulan. Lebih menyedihkan, selepas pembedahan tersebut arwah koma tanpa sempat menatap wajah dan memberi susu pada bayinya.

Selain bayinya, arwah turut mempunyai seorang lagi anak lelaki berumur 1 tahun 8 bulan yang kini di bawah jagaan sementara ibunya manakala bayi yang baru dilahirkn dibawah jagaan sementara kakak iparnya.

Selamat jalan Dik.. Semoga Adik tenang disana..semoga Allah tempatkan Adik para kalangan solehin.. Rehat la dik.. Comey sngt Ank Adik..sebijik muka Adik.. Semoga bby mmbesar dgn sihat..
#Al-fatihah
#NoorAthirah


Nak Sihat Dan Bertenaga Selalu, Kaum Wanita Kena Amalkan Minuman Ini. Baru Suami Sayang.

Bagi ibu-ibu di luar sana, Rossa Dyla Mahmud menerusi laman facebooknya berkongsi petua yang cukup mudah dalam memastikan kesihatan terpelihara. Petua ini berupa minuman kesihatan yang wajib diamalkan oleh kaum wanita setiap kali selepas datang bulan. Bahan yang digunakan juga cukup mudah dan ada di dapur anda. Selamat mencuba!

TAMBAH JIKA PERLU
1. Daun Sireh ( 2 helai ) jika anda mengalami masalah keputihan.
2. Buah Manjakani ( 1biji ) untuk merapatkan “Miss V”. (Tidak sesuai untuk anak dara)

CARA MEMBUAT:
1. Basuh bahan dan reneh semua bahan-bahan diatas sehingga menjadi 1 cawan air sahaja.
2. Setelah air kering dan menjadi 1 cawan tutup api serta minum ketika masih suam (tanpa perlu dikisar)

Antara Kelebihannya:
1. Membersihkan rahim selepas datang bulan.
2. Mengeluarkan angin dalam badan.
3. Anti kanser
4. Memecahkan lemak-lemak.
5. Mengurangkan masalah bau badan
6. Mengatasi masalah kemaluan berbau.

TIP EKSTRA:
1. Awas,minum SEBULAN SEKALI SAHAJA selepas datang bulan.
(Penggunaan Buah Manjakani,Daun Sireh,Kunyit Hidup yang berlebihan akan menyebabkan cepat putus haid atau monopouse).
2. Boleh diminum oleh anak dara mahupun yang telah berkahwin.
3. Boleh diamalkan jika mengalami period yang tidak teratur
4. Bagi Ibu menyusu, ia mengikut kesesuaian bayi.
5. Tidak sesuai untuk IBU MENGANDUNG.


Wanita Ni Bersama 6 Sekawan Ke Eropah, Banyak Tip Dikongsikannya Boleh Praktis Untuk Kita Nak Bawak Famili!

Melancong bersama keluarga memang saat yang menyeronokkan, apatah lagi andai lokasi yang ingin dituju nun jauh menyeberangi Benua Eropah.

Tentu banyak persiapan yang perlu dibuat, dan jangan lupa juga ketahui tip-tip untuk kurangkan bajet perbelanjaan sepanjang berada di sana, terutamanya dalam bab makanan.

Nak tahu bagaimana, ini dikongsikan oleh Puan Raudzah Ramli, semoga bermanfaat.

TIPS MELANCONG KE EROPAH

Tip Yang saya NAK kongsikan bila saya melancong bersama 6 orang kawan-kawan  yang terdiri daripada 2 pasangan suami isteri dan 2 orang member pada awal Disember lalu.

Moga menjadi manafaat dan menjimatkan perbelanjaan kalian semua.

MAKANAN HALAL SEMASA MELANCONG

MAKANAN

Contoh kat Europe Nasi lauk ayam seketui 10 pound , nasi goreng 15 euro (x rm5).mahalll

Maka untuk memastikan jimat Dan halal. Mari la kita memasak

1- bawa periuk nasi atau pan yang bersesuaian.kita masak sendiri.jimat sangat.duit yang ada bole la beli cenderahati

2- beras, nasi himpit,serunding, sambal beras, ketupat mini, sambal bilis kering, sambal kacang kering, tuna dan cili.

Apabila ditanya, tentang membawa beberapa jenis sambal selain tujuannya memudahkan untuk dimasak pelbagai menu, ia juga tidak mudah basi dan boleh bertahan lama.Jadi tidak hairanlah rombongan ini dapat berjimat dalam bab makan.

“Stok sambal.dengdeng.sardin Maggi ikan bilis. Biasa saya akan Kira untuk 14 hari”

“Biasanya sambal hijau dan sambal tumis takkan basi untuk tempoh yang lama bila kita keringkan”

3- Bekalan makanan yang cukup seperti roti, mi segera,Milo 3 in 1

4- Bole semak restoran-restoran halal yang berdekatan dengan hotel atau tempat lawatan. Bwebsite www.zabihah.com untuk membantu anda.

5- tepung cucur segera
Tepung cucur segera mudah dan cepat. sememangnya salah satu bahan boleh dibawa bersama ketika bercuti.

TIP TUKAR MATAWANG

Seeloknya nak buat urusan pertukaran mata wang Di negara Kita di Malaysia Lagi bagus sebelum melancong kerana ia lebih selamat. Guna cash tukar siap2 di Malaysia.

Masa 2013, Kak Maness p London. NAK tukar duit ringgit ke Pound depa tak NAK .kalau bagi dollar depa okeh. Mungkin kat situ Aja kot. Eloknya tukar siap siap, sonang citer!

Kat mana NAK Tukar duit?

Di mana mana money changer tapi Bukan Di money changer airport.

Tukar ke euro
Money changer biasa 4.79
Money changer Airport 5.05

Tukar beribu3 lari banyak oooo.

Bawa kad kredit untuk kecemasan. Pastikan call center kad kredit yer sebelum melancong untuk aktifkan kad.


Hamil Anak Ke-3 ‘Mengidam’ Barang Rumah Warna ‘Pink’, Mujur Suami Sokong.

Apabila menyebut mengenai ‘mengidam’ ni tentu terbayang akan wanita yang sarat hamil. Lazimnya dalam tempoh kehamilan ini selain ‘morning sickness’, ada segelintir wanita mempunyai keinginan yang pelik.

Begitu juga dengan wanita ini yang mengidam konsep dekorasi rumah serba merah jambu. Memetik laporan Harian Metro, Wan Nor Susy Susanthi Wan Abdul Nasir, 35, berkata, pengalaman mengandung anak ketiganya, Nur Amanda Sufi Mohd Amirul, 1, berbeza dengan dua anak lain.

“Jika orang lain mungkin mengidam makanan tertentu tetapi saya mengidam untuk memiliki rumah berkonsepkan ‘pink farm house’.

SUAMI SOKONG

Katanya lagi, dek mengidam warna ‘pink’, dia sanggup memujuk kawan pejabatnya untuk membeli  periuk nasi baru untuk  bertukar dengan periuk nasi lama miliknya yang berwarna merah jambu.

Dalam pada itu, dia bersyukur mendapat mendapat sokongan penuh daripada suami, Mohd Amirul Md Ghani, 36, serta dua anaknya, Muhammad Amiruddin, 8, dan Muhammad Aamir Rizqi, 5.

TERAPI  HILANGA TEKANAN

Kesibukan dengan urusan kerja tidak menghalang minat terhadap dekorasi dengan tema ‘pink’.

Penjawat awam ini menjelaskan bahawa jika orang lain mungkin akan keluar bercuti pada hujung minggu bersama keluarga tetapi dia lebih suka duduk di rumah.

“Aktiviti menghias rumah, mengemas serta mencantikkan rumah seolah-olah sebagai terapi yang mampu menghilangkan tekanan.

“Saya suka melihat koleksi barang dapur terutamanya berwarna merah jambu tersusun kemas serta sentiasa rapi.

Katanya lagi, pemilihan dekorasi berkonsepkan ‘pink farm house’ dipilih kerana jarang dijumpai selalunya konsep ‘farm house’ menggunakan kombinasi warna hitam dan putih saja.

“Jika diikutkan warna merah jambu memang warna kegemaran sejak kecil tetapi bila digabungkan merah jambu serta putih nampak lebih ceria.

“Konsep ‘farm house’ atau rumah ladang ini juga lebih kepada membuat label pada barang hiasan supaya kelihatan lebih kemas tersusun.”


“Tak Berhenti Makan Acid Folic…”Isteri Tomok 6 Tahun Tunggu Nak Dapat Khadijah & Ni Ceritanya!

Setiap antara pasangan suami isteri bila bercakap mengenai zuriat, tentu dari awal perkahwinan lagi sudah menanamkan impian untuk mempunyai anak lelaki dan anak perempuan. Barulah rasa sempurna dan lengkap anak-anak sebagai penyeri rumah tangga.

Sama seperti Tomok dan isterinya, setelah mempunyai dua anak lelaki mereka menanti enam tahun untuk mendapat anak perempuan. Walau jarak masa yang lama, syukur impian termakbul dan kini anak ketiga mereka yang diberi nama Siti Khadijah berusia 1 tahun 2 bulan.

“Alhamdulillah, 1 tahun 2 bulan. Macam-macam akal. Lasak memangg lain macian.

“Penantian selepas 6 tahun. Dibu memang teringin anak perempuan sebab tu habis semua rambut Arrian dan Andra ku sengaja panjangkan..Andra memang tak suka but no choice u have to follow me 🤪.

“InsyaAllah nanti kalau dapat pergi surau adalah teman kat tempat muslimah. Raya dapatla main masak-masak sekali,” kongsinya di Instagram.

Rezeki Anak Perempuan Di Usia 40an

Selain itu, Ayu turut berkongsi antara rutin dan amalan yang dilakukan untuk mendapatkan rezeki cahayamata. Baginya dia sangat-sangat menekankan tentang pengambilan asid folic sejak lepas kahwin lagi di samping berdoa setiap kali selepas solat.

“Yang tanya Dibu tips, sebenarnya Dibu pun takda tips apa-apa. Semuanya rezeki diusia 40an ..hihi…selain daripada doa setiap lepas solat…tapi Dibu lepas kawin memang makan je acid folic sampaila dapat Khadijah. Dibu stop sebab dah tutup kilang😅😅…tu jela yang dibu amalkan…

“Dibu doakan semua ibu yang belum dapat zuriat atau yang menanti zuriat akan dimakbulkan. Tapi time macam ni jangan lupa amik vaksin, vaksin bukan bererti ubat atau penghalang untuk tak dapat virus TETAPI ianya membina antibodi dan mencegah komplikasi yang lebih teruk sekiranya terkena jangkitan. Ini comply untuk semua vaksin yang diambil dari baby sampaila kebesar…jangan takut ikut je saranan doktor….stay safe guys…,” kongsinya lagi.

Sebagai makluman, Tomok atau nama sebenarnya Shah Shah Indrawan Ismail dan Rahayu Abbas  telah mendirikan rumah tangga  pada 2 Julai 2011 dan dikurniakan dengan 3 orang cahayamata iaitu Arrian,9, Andra, 6 dan yang bongsu Siti Khadijah berumur 1 tahun 2 bulan.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Beauty With Brain”. Graduan Cemerlang UMS Nyanyi Lagu Shila Amzah Raih Perhatian

Ini namanya ‘beauty with brain’. Bukan sahaja cantik tetap cemerlang dalam bidang akademik.

Malah mempunyai suara yang mempersonakan juga adalah kelebihan yang jarang dimiliki oleh semua orang.

Tular  di media sosial seorang graduan terbaik Universiti Malaysia Sabah (UMS) yang dipilih untuk memberikan ucapan telah menambah ‘seri’ di penghujung kata-katanya.

Pelajar berkenaan, Kristy Samunting difahamkan terpilih menerima Anugerah Pelajaran Diraja pada Majlis Konvokesyen UMS kali ke-24 dan terpilih untuk memberikan ucapan pada hari tersebut.

Seperti pelajar yang lain, Kristy yang merupakan graduan Ijazah Sarjana Muda Sastera pada mulanya menzahirkan rasa syukur serta memberi kata-kata semangat kepada graduan lain yang berada di dalam dewan.

Namun apabila menghampiri kata-kata akhir, Kristy membuat kejutan kepada semua pihak dengan menyanyikan serangkap lagu Shila Amzah bertajuk Memori Tercipta membuatkan ramai yang terpesona dengan suaranya.

Momen indah itu dapat ditangkap semasa siaran langsung Majlis Konvokesyen UMS yang disiarkan di laman Facebook UMS pada minit kira-kira 02:41:37.

“Saya mengakhiri ucapan saya, bukan dengan serangkap pantun tetapi dengan serangkap lagu.

“Mungkin di sini kita kan terpisah, kenangan bersama takkan ku lupa..” nyanyi Kristy mengakhiri ucapannya

Tindaknnya itu berjaya menyentuh hati para graduan di mana detik-detik indah mungkin terbayang di saat Kristy menyanyi rangkap lagu yang membawa seribu maksud, ditambah dengan bunyi latar belakang yang didendangkan.

Kristy merupakan graduan Ijazah Sarjana Muda Sastera dari Akademi Seni dan Teknologi Kreatif (ASTiF) dan merupakan pelajar pertama ASTiF yang menerima anugerah istimewa itu.

Memetik Awani, Kristy terkejut dirinya diberi anugerah tersebut kerana kebiasaannya ia akan disandang oleh pelajar dalam bidang sains, kejuruteraan, ekonomi, akaun dan sebagainya.

“Saya mahu buktikan kepada orang ramai, walaupun mengambil seni muzik bukan bermakna hanya mampu menjadi artis sahaja, namun ada lebih banyak cabang lagi kita mampu lakukan dalam dunia seni ini,” katanya memetik Awani.

Kristy merupakan anak bongsu daripada lima orang adik-beradik dan berbangsa Kadazandusun.


“Waktu Kecil Macam Ayah, Dah Besar Cantik & Manis Persis Ibunya.” Wajah Anak Sulung Wardina Curi Tumpuan. Nampak Matang!

Lama tidak mendengar khabar pelakon berdarah kacukan ini. Selepas mengambil keputusan untuk berpindah dan menetap di Brisbane, Australia, Wardina Safiyyah sudah tidak aktif lagi dalam bidang seni.

Malah, dia juga jarang muncul di media sosial, hanya sesekali dia membuat penampilan itupun jika ada isu menyebabkan dia bersuara.

Meninjau ke instagram miliknya baru-baru ini, Wardina memuat naik dua keping gambar dirinya bersama anak sulungnya, Amna Nafeesa.

Memandangkan Wardina jarang berkongsi gambar keluarga, namun kali ini ia mendapat perhatian ramai.

Tidak sangka, Wardina kini memiliki anak gadis yang sudah meningkat remaja. Manakala Wardina tetap maintain manis dan awet muda seperti tidak dimamah usia.

Untuk rekod, Wardina mendirikan rumahtangga bersama Ikhwan Johari.

Hasil perkongsian hidup, pasangan ini dikurniakan tiga cahaya mata iiatu Amna Nafeesa, Azra Sareera dan Imran Arrazi.

Perkongsian Wradina itu nyata meraih perhatian ramai. Rata-rata mengakui wajah Amna saling tidak tumpah dengan ibunya, Wardina.


Amalkan Bersama Anak Beranak Doa Tambahan Ketika Tahiyyat Akhir Ni,  Moga Terhindar Dari Fitnah!

Perkongsian tentang bacaan atau doa tambahan yang boleh diamalkan dalam solat mungkin tidak semua antara kita tahu dan biasa amalkan. Untuk itu, ayuh kita baca penerangan penuh ini untuk pengetahuan bersama.

As’salamualaikum. Hamba nak kongsi beberapa amalan tambahan dalam solat. Amalan ini dibaca selepas “fil ‘aalamiina innaka hamiidum-majiid..”, biasanya kita terus bagi salam kan? Elok tambah ni.

Allahumma,
Wahai Allah

Inni a’uuzubika,
Sesungguhnya aku berlindung dengan Mu

Min ‘azaabi jahannam,
Dari azab Neraka Jahannam

Wa min ‘azaabil qabr,
Dan dari azab siksa kubur

Wa min fitnatil mahyaa wal mamaat,
Dan dari fitnah ketika hidup dan sesudah mati

Wa min fitnatil masiihid-dajjaal,
Dan dari fitnah Dajjal

Allahumma,
Wahai Allah

Ya muqallibal quluub,
Wahai yang membolak-balik hati

Thabbit qalbi ‘ala diinik,
Tetapkan hatiku atas agamaMu

Wa ‘ala taa’atik,
Dan sentiasa taat kepadaMu

Kemudian bagi salam seperti biasa. Ini adalah pesanan Rasulullah SAW, Riwayat Bukhari. Jangan tinggal. Ini penyelamat kita dari 4 perkara yang Rasulullah SAW pesan pada kita untuk beringat.

Neraka, siksa qubur, fitnah masa tengah hidup dan nanti cerita-cerita buruk lepas kita mati, dan fitnah Dajjal al-masiih kalaulah kita ditaqdirkan sempat bersemuka dengan dia. Sebab hakikatnya kita memang takkan tahu kita team mana bila dia tiba. Team Muhammad atau Team Dajjal.

Hafaz doa ni. Semoga kita semua terselamat daripada azab dan fitnah 4 perkara tersebut. Aamiin…


Siap Sedia Gelombang Panas. Ini Beza Keletihan Dan Strok Haba, Elak Undang Bahaya!

Ketika ini sudah tentu kita akan terasa bahang panasnya apabila berada di luar rumah. Sejak sehari dua ni lain macam panasnya. Mandi malam pun airnya suam panas. Tekak pula rasa kering dan haus.

Namun ketika cuaca begini kita harus menjaga kesihatan diri agar tidak tidak menjejaskan kesihatan.

PERSEDIAAN GELOMBANG HABA.
Siapkan diri dan keluarga untuk menghadapi.  Gelombang Panas. Ia boleh mencecah sehingga 36-40 darjah. Ikuti beberapa perkara yang sebaiknya jangan dilakukan sewaktu cuaca panas.
Tolong kondisikan badan kita dengan banyakkan minum air putih, minum perlahan-lahan seteguk demi teguk. Jangan minum air sejuk/berAis ya…

GELOMBANG PANAS KINI MENENTANG NEGARA KITA

Indonesia, Malaysia, Singapura dan beberapa negara lain sedang mengalami gelombang haba.

Apakah petua yang perlu dilakukan dan dielakkan? Tolong BACA !!
Sila ambil perhatian perkara berikut:
1. Seorang rakan doktor datang kepada saya berkata, cuaca sangat panas. Pada waktu siang, ia boleh mencapai 36-40 darjah Celsius.
Dia berkata:
“Pada suhu 36-40 darjah, jangan minum air batu segera! Saluran darah mikro boleh meletup. Seorang rakannya, dari terkena matahari terik, masuk ke dalam rumah sambil membasuh kakinya dengan air sejuk. Penglihatannya menjadi kabur, dan dia pengsan.
2. Suhu di sesetengah tempat telah mencecah 38 darjah Celsius atau lebih. Dalam keadaan ini, sepastinya suhu badan lebih tinggi. Bahaya ini bukan sahaja dari minum ais/air sejuk.
Bahaya ini boleh berlaku walaupun hanya dengan membasuh tangan/ muka/ kaki. Anda tidak boleh menyiram/mengelap bahagian badan yang panas yang terdedah kepada panas terik matahari, dengan air sejuk.
Anda memerlukan lebih kurang 30 minit untuk menyejukkan badan mengikut suhu bilik.
Minum air suam, 34-36 Celcius.
3. Seorang doktor di hospital, memeriksa seorang lelaki yang sangat sihat. 3 tahun kemudian, doktor berjumpa semula dengan lelaki itu dalam keadaan strok
Lelaki itu juga memberitahu:
“Beberapa masa lalu, hari yang sangat panas. Selepas pulang ke rumah, untuk cepat sejuk, saya terus mandi air sejuk. Kemudian, rahang saya tidak dapat digerakkan dengan betul. Saya terus menghubungi ambulans untuk membawa saya ke hospital. ”
Ingat, terutamanya pada hari yang panas, elakkan air sejuk kerana ia akan menyebabkan penguncupan salur darah yang cepat.
Yang dalam rumah ada
anak kecil, mesti beritahu pembantu rumah atau seisi rumah tentang perkara ini.

APA ITU STROK HABA

Terdedah kepada sinaran matahari terik dan gelombang haba berterusan (lebih 40 darjah Celsius) boleh memberi kejutan kepada tubuh sehingga menyebabkan kegagalan pengawalan mekanisme penyejukan semula jadi tubuh.

Keadaan itu menyebabkan tubuh memberi reaksi tertentu termasuk pening, pitam diiringi muntah dan sebagainya yang merujuk ia sebagai serangan strok haba.

Selain cuaca panas terik, individu yang tidak sedar badannya kekurangan air sangat berisiko untuk mengalami strok haba.

Andainya berlarutan, ia boleh mendatangkan risiko tinggi bagi kanak-kanak dan bayi, warga emas, pesakit kronik serta individu yang sakit sehingga memberi ancaman komplikasi lebih serius seperti kerosakan organ dalaman seperti buah pinggang, hati, pembuluh darah dan kematian.

Orang dewasa berumur 40 tahun ke atas mempunyai risiko 10 kali ganda berbanding golongan muda.

Dalam cuaca panas ini jugalah ibu bapa perlu memantau pergerakan anak mereka.

Leka bermain menyebabkan kanak-kanak tidak menghiraukan cuaca panas sedangkan mereka yang berumur lima tahun ke bawah lebih berisiko untuk mengalami strok haba.

PERBEZAAN KELETIHAN HABA DAN STROK HABA


“Baru Sebentar Tadi, Doktor Maklumkan Oksigen Sarah 80….” -Shuib Mohon Terus Didoakan.

Semalam kira-kira jam 5 petang Sarah telah selamat melahirkan bayi lelaki yang diberi nama Ayash Affan namun menurut petikan yang dikongsikan oleh Shuib melalui hantaran di instagram keadaan isterinya masih belum sedarkan diri selepas ditidurkan akibat tahap oksigen menurun.

Terbaharu, suami Siti Sarah juga pelawak, Shuib menerusi hantaran di Instagram Story berkongsi mengenai tahap kandungan oksigen Sarah yang kini semakin meningkat dan menunjukkan tanda positif.

“Setakat pagi ini, Sarah masih lagi belum sedar, masih lagi perlukan bantuan oksigen. Cuma, alhamdulillah ada peningkatan.

“Jam 11 malam (semalam), oksigen turun sehingga 40, tapi jam 2 pagi alhamdulillah, oksigen naik sampai 77 dan baru sebentar tadi, doktor maklumkan, oksigen Sarah 80.

“Saya harap, semua yang melihat hantaran ini terus mendoakan dia dan anak ya. Semoga kalian dipermudahkan urusan dunia akhirat,” katanya.

Terdahulu, Shuib memuat naik gambar keluarganya dan menulis luahan rasa hatinya yang menantikan kepulangan isteri tercinta.

“I tahu you dengar setiap kata hati I. You kuat, sayang! I dan anak-anak akan tunggu you balik,” tulisnya.

Semalam turut diadakan majlis bacaan Yasin dan doa selamat untuk Sarah secara dalam talian dan disertai sahabat handai penyanyi itu.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Ibu Jangan Stress Tau. Hugss.” Tulisan Anak Lima Tahun Tak Cantik Buat Hati Ibu Ini Tak Tenang, Warganet Bagi Kata-Kata Motivasi!

Anak adalah cahayamata yang menjadi penyeri sebuah rumahtangga. Kehadiran zuriat ini menjadi pelengkap buat kebahagiaan keluarga. Sehubungan itu, anak dibesarkan dengan penuh kasih sayang termasuk memberikan pendidikan yang terbaik untuk anak-anak.

Namun naluri ibu begitu kuat berbanding ayah yang sentiasa inginkan yang terbaik buat anak. Ada ibu sanggup bersengka mata menemani anak belajar. Jadi tidak mustahil, jolokan ‘harimau jadian’ atau ‘naga’  atau ‘hulk’ sering ditujukan kepada ibu-ibu ketika mengajar anak.

Lebih-lebih lagi ketika ini anak-anak mengikuti pembelajaran secara PdPR akibat pandemik. Memang cabaran buat ibu menguruskan anak, lebih lagi mempunyai anak yang ramai. Situasi ini juga sedikit sebanyak memberi tekanan kepada kepada para ibu. Biarpun anak masih di prasekolah cabaran mendidik anak tetap sama. Apapun usaha yang dilakukan ia  sedikit sebanyak untuk kebaikan anak-anak dalam pembelajaran.

Begitulah situasi yang dilalui seorang ibu ini yang telah meluah rasa hati menerusi perkongsian facebooknya.

Bukan untuk menyalah sesiapa, ia sekadar kongsi cerita tentang cabaran mendidik anak kala pandemik ini.

Namun, wanita ini tidak keseorangan dibiarkan tidak keruan, warganet memberi komen memberi kata-kata motivasi dan nasihat.

Semoga kita muhasabah diri dalam mendidik anak-anak. Bukan mudah untuk menjadi ibu yang sempurna buat anak-anak. Semoga jadi iktibar.

Ummi rasa mental sangat. Ini baru ummi yang rasa. Tak tau la anak 5 tahun macam mana.  Hari-hari kena marah dengan ummi suruh siapkn.

Suruh buat cantik-cantik. Tak boleh tak siap. Tak boleh tak cantik, Bila dia buat kerja cantik cikgu bagi bagi bintang dia suka sangat.

Berseri-seri muka dia. Next day push buat cantik-cantik smpai nangis-nangis. Sampai tengah malam atas tilam baru siap. Ummi memang jenis tak boleh simpan..tak puas hati memang kena luah.. tak tau la parents lain.. kadang-kadang ummi rasa nk berentikan je.

Warganet beri kata-kata semangat

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Akibat Terkena Renjatan Elektrik, Dua Beradik ‘Pergi’ Selamanya

Malang tidak berbau apabila dua orang kanak-kanak lelaki maut akibat terkena renjatan elektrik ketika bermain di luar rumahnya di Kampung Teras Jernang, di sini pada petang Jumaat.

Yang Dipertua Persatuan Ibu Bapa dan Guru (PIBG) Sekolah Kebangsaan (SK) Bandar Baru Bangi, Norazlin Syahidah Ali berkata, tragedi menimpa dua beradik berumur 10 dan 11 tahun itu disaksikan oleh adik bongsu kepada mangsa.

Menurutnya, kejadian berlaku semasa kedua-dua murid sekolah terbabit sedang bermain air di luar rumah pada petang Jumaat selepas bapanya pergi ke kedai yang jaraknya kira-kira 1 hingga 2 kilometer.

“Ada wayar elektrik pada tiang Tenaga Nasional Berhad (TNB) terputus dan terjatuh atas bumbung rumah.

“Ketika mereka bermain di luar rumah, mangsa (berumur 11 tahun) terpegang besi ampaian baju dalam keadaan basah dan terkena renjatan elektrik.

“Adiknya cuba bantu selamatkan abangnya, tapi turut terkena renjatan dan meninggal dunia di tempat kejadian,” katanya kepada Sinar Harian pada Sabtu.

Dalam pada itu, Norazlin Syahidah memaklumkan kedua-dua mangsa ketika ini masih berada di Hospital Serdang untuk bedah siasat sebelum dikebumikan di Tanah Perkuburan Islam Kampung Teras Jernang dekat sini.

Ujarnya, buat masa ini, pihak sekolah sedang melaksanakan kutipan derma kilat untuk membantu keluarga tersebut yang dikatakan asnaf tanpa pendapatan tetap.

“Kutipan ini dilakukan bagi meringankan beban keluarga mangsa. Ibu bapa mangsa hanya bekerja sendiri, kutip botol, tin, tangkap ikan di sungai untuk dijual,” katanya.

Orang ramai yang ingin membantu keluarga mangsa boleh menyalurkan sumbangan ke akaun PIBG SK Bandar Baru Bangi iaitu 12100000758712 (Bank Muamalat Malaysia Berhad) sehingga 5 Oktober.

Transaksi tersebut kemudiannya perlu dihantar kepada Norazlin Syahidah di talian 016746818 untuk pengesahan penerimaan dan rekod.

Sumber : Sinar Harian


“Cute Macam Baby Doll. Bulatnya Mata Tu.” Lahir Pramatang, Anak Dayana Roza Makin Besar Makin Comel Bikin Ramai Geram!

Dilahirkan tidak cukup bulan dengan hanya seberat 2.4 kilogram, namun kini anak pelakon Dayana Roza, si comel Astrid Raheeya membesar dengan sihat.

Setiap kali gambar si kecil ini dikongsikan di media sosial, ramai yang mengakui geram melihat lengannya yang berketul- ketul ditambah dengan wajah comelnya membuatkan ramai  yang geram.

Terbaru, pelakon Zulin Aziz berkongsi satu video ketika bertemu anak Dayana baru-baru ini. Menerusi video tersebut, Zulin sedang meribakan Astrid. Perkongsian video oleh Zulin itu telah mencuri perhatian ramai.

Selain itu, Dayana turut membuat akaun Instagram khas untuk anaknya Itu. Di dalamnya dikongsikan gambar serta video gelagat si kecil ini.

Antara yang mengundang perhatian adalah video gelagat si kecil ini yang berada dalam car seat sedang ketawa apabila diusik. Bukan sahaja comel, rupanya Astrid mudah terhibur dan sangat periang. Comel, gebu dan tembam. Terasa macam nak gigit kan.

Dayana Dalam perkongsian bersama Media Hiburan sebelum ini mengakui ada mengamalkan pengambilan minuman susu kambing selain makanan tambahan lain demi kebaikan ibu dan anak.

“Malah hingga sekarang saya terus amalkan rutin minum susu kambing dan makanan tambahan lain.

Lagipun saya menyusu badan dan perlu banyak tenaga serta khasiat untuk diri sendiri serta anak,” katanya yang turut berkongsi perihal makna di balik nama ‘baby girl’.

“Astrid itu kalau dicari maksudnya di internet membawa maksud keindahan dan kekuatan. Raheeya pula diambil daripada nama arwah ibu suami saya.

“Cuma ejaan asal arwah ibu mentua dieja Rahiya. Tapi saya ubah ejaannya jadi Raheeya dan membawa maksud seperti setia serta penyayang,” katanya.

Walaupun masih kecil, terrnyata Astrid telah menarik ramai peminat kerana kecomelannya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Rendah Diri Bila Bau Kasut Busuk,  Hilangkan Bau Kurang Enak, Ikut Kaedah Ini Sahaja!

Terpaksa buka kasut dikhalayak ramai? Argh sudah…ini memang masalah besar. Mana taknya, bau kasut yang semakin menjadi-jadi sejak kebelakangan ini buat kita rasa rendah diri.

Rasa susah hati bila alami perkara sebegini. Takut mengganggu dan rasa kurang selesa orang lain. Kaki berpeluh antara punca masalah kaki berbau. Namun ada juga sesetengah jenis kasut yang kurang sesuai dengan kulit kaki dan bertindak balas dengan kaki kita. Bakteria yang hidup akan mengeluarkan asid dan menjadi punca bau busuk pada kasut.

Bila kasut dan kaki dah berbau, apa yang harus kita buat? Petua-petua merawat kaki secara semulajadi ini pasti boleh membantu anda.

1. Rendam Air Garam
Isikan satu baldi besar dengan air suam kemudian masukkan 2 sudu makan garam. Rendam kaki selama 20 minit. Lakukan setiap hari selama dua minggu. Garam akan mengurangkan kelembapan pada kaki dan secara tak langsung mengurangkan bakteria pada lapisan kulit.

2. Rendam Cuka
Campurkan satu bahagian cuka bersama dua bahagian air dalam bekas. Rendam kaki selama 30 minit sekali sehari dalam jangka masa seminggu. Apabila kaki kering, bakteria sukar untuk hidup.

3. Air Rebusan Teh
Masukkan dua uncang teh hitam dan satu jag air ke dalam periuk. Rebus selama 15 minit. Masukkan dua jag air sejuk dan gaul kemudian tuang dalam baldi. Rendam kaki anda selama 30 minit dan lakukan sekali sehari dalam seminggu. Asid dalam teh mengecilkan liang roma dan seterusnya mengurangkan perpeluhan. Ia juga bertindak sebagai antibiotik yang dapat membunuh bakteria. Selain itu, anda juga boleh meletakkan uncang teh pada kasut yang berbau untuk menyerap semua bauan yang tidak menyenangkan!

4. Sembur Dalam Kasut
Sembur bahagian dalam kasut dengan semburan disinfectant yang khusus untuk kasut. Biasanya jenama kasut terkenal seperti atau sesetengah farmasi ada menjual semburan seperti ini. Ia mengandungi ethanol yang mampu membunuh bakteria. Lakukan yang sama pada stokin bersih kemudian letak dalam kasut semalaman agar semburan itu dapat meresap pada kasut.

5. Tabur Tepung Jagung
Jika tiada semburan disinfectant, boleh gantikan dengan tepung jagung atau bedak talkum yang tidak terlalu wangi. Ia akan meresap semua kelembapan dalam kasut.

Selamat mencuba.


Lelaki Nаmраk Tidak Emosional, Tetapi Isteri Patut Реkа Реrаѕааn Mеrеkа. Lepas Kahwin Kena Hormat Suami, Ikut Arahan Jangan Melawan.

Lelaki dan wanita saling melengkapi antara satu sama lain. Begitu juga apabila bersatu sebagai suami isteri. Wanita yang terkenal dengan sifat manjanya mendambakan kasih sayang manakala lelaki pula lebih mementingkan rasa hormat. Mungkin sesetengah orang beranggapan ia nampak mudah, tapi sebenarnya agak rumit.

Dua insan berbeza duduk di bawah satu bumbung bukan satu benda yang mudah, ia memerlukan komitmen dan juga toleransi. Lelaki ada keperluan untuk dihormati yang sangat kuat sehinggakan bila mereka dihormati, hati mereka akan jadi seakan-akan pokok yang sudah cukup disiram. Sebaliknya bila mereka rasa tak dihormati, mereka аkаn rаѕа ѕеdіh dаn seperti dіbеnсі.

Ramai реrеmрuаn hаrі іnі banyak menghabiskan mаѕа dаn tenaga untuk mеmаѕtіkаn rumаh mеrеkа bersih, аnаk-аnаk mеrеkа ѕіhаt dan реnuhі реlbаgаі lagi tugas lаіn.

Tapi bіlа mеrеkа luра untuk mеnunjukkаn rаѕа hormat раdа ѕuаmі, si ѕuаmі аkаn nаmраk ѕереrtі tаk mеnghаrgаі ѕеgаlа реngоrbаnаn si іѕtеrі. Pernah rasa?

Wаlаuрun lеlаkі ѕеlаlu nаmраk tidak emosional аtаu ekspresif, tetapi sebagai раѕаngаn hіduр mеrеkа, реrеmрuаn tеtар perlu реkа terhadap реrаѕааn mеrеkа.

Bеbеrара саrа yang аndа bоlеh lаkukаn untuk tunjukkan rаѕа hоrmаt:

1. Cakap lemah lembut

sebagai isteri, sila jaga tutur kata.Sentiasa bercakap dengan lemah lembut, tak kira berapa lama anda berdua dah berkahwin. Kalau anda boleh bercakap lembut dengan kawan-kawan anda, anda mesti boleh lebih lembut lagi dengan suami sendiri.

2. Gunakan panggilan mesra

Jangan sekali-kali menjerit, memanggilnya dengan kasar atau gunakan kata-kata kesat. Gunakan panggilan yang mesra dan selayaknya untuk seorang suami seperti abang, sayang, hubby dan sebagainya.

3. Jangan menyindir

Jangan sindir suami tentang isu-isu sensitif. Kalau suami ada kekurangan atau kelemahan, jangan jadikan ia bahan ketawa. Walaupun dia tak marah, boleh jadi dia pendamkan rasa kecil hatinya.

4. Hormati permintaan

Dengar pendapatnya dan hormati permintaannya. InshaAllah anda akan diberi ganjaran di dunia dalam bentuk rumahtangga yang bahagia dan pahala untuk di Akhirat kelak.

5. Hormati tugasnya

Jangan berlawan dengannya untuk tunjuk siapa yang lebih berkuasa. Bila perempuan terlalu banyak mengarah dan agresif, lelaki akan jadi lebih keras dan berkira. Bila anda tunjukkan yang anda hormati tugasnya sebagai ketua keluarga, dia akan lebih mudah untuk tunaikan permintaan anda.

6. Sayang keluarganya

Tunjukkan kasih sayang dan rasa hormat pada keluarganya. Sekali sekala ajak mereka datang ke rumah atau keluar bersama-sama.

7. Beri suami ruang diri sendiri

Jangan jadi isteri Queen Control.Sesekali, berikan suami ruang untuk diri sendiri. Suami juga perlukan masa untuk diri sendiri atau hilangkan stress dengan kawan-kawan mahupun melakukan aktiviti dan hobi yang digemari.Jangan halang, berikan ruang pada dirinya

8. Berbincang dengan suami dahulu

Tanya pendapat dan berbincang suami dahulu bila isteri perlu membuat sesuatu keputusan yang penting serta hargai pandangan yang suami berikan.Ia membuatkan suami rasa dihargai, dianggap penting dan merupakan suatu penghormatan buat suami.

9. Jangan buka aib

Jika berhadapan dengan konflik mahupun masalah didalam rumahtangga, jangan sesekali membuka aib suami hatta dengan orang yang terdekat dengan kita.Hormati suami, jadilah isteri yang matang dan bijak,selesaikan segalanya dengan cara terbaik.

10. Utamakan suami dalam segala perkara

Taat dan patuhi perintah suami selagi tidak bertentangan dengan agama.Contohnya meminta izin sebelum pergi kemana-mana, menutup aurat dan menjaga maruah sebagai seorang isteri.

Sumber: Baituljannah.com


Suka Pedas & Makan Lewat Malam, Akhirnya Ibu Anak 2 Ni Diserang Penyakit Yang Boleh Bawa Kanser!

Umumnya, ramai antara kita memang suka makan masakan yang pedas. Malah jika tidak pedas menu yang terhidang terasa hambar untuk dijamah lantas makan tidak berselera. Dek kerana sudah terbiasa dengan makananan pedas berapi, maka tidak menjadi suatu yang pelik bila mana mampu menggigit cili padi seakan dijadikan ulam ketika menikmati hidangan bersama nasi.

Ini  perkongsiannya.

Kesan dirasa selepas 10 tahun

Bergantung ubat setiap hari

Terpaksa buat Endoscopy

Ini keputusan setelah lakukan pemeriksaan

Apa itu GERD, LES, BE & Polyps

Berisiko dapat kanser


Halau Semut, Lipas Dan Tikus Dari Dapur Rumah, Wajib Tahu Petua Yang Buat Ibu-Ibu Makin Lega!

Naik rimas bila rumah terlalu banyak semut. Tak cukup dengan itu, lipas pun makin beraja di dalam kabinet dapur, tak kurang juga tikus.

Macam mana nak elakkan semut dan semua ni di rumah kita? Salah satu terbaik adalah dengan menggunakan kulit telur.

Kulit telur selalu dipandang sepi oleh kita tanpa terjangka. Rupanya begitu banyak kegunaan yang dimilikinya.

Tahu tak sebenarnya kulit telur ayam rupa-rupanya ada banyak manfaat yang kita tidak tahu. Selain digunakan untuk dijadikan bahan hiasan, ia juga bermanfaat untuk menghalau bukan hanya semut malah makhluk perosak seperti tikus dan lipas di dalam rumah kita.

Memetik laman Unicity, berikut adalah petua yang menggunakan bahan
yang cukup mudah bagi mengusir tikus, lipas dan semut.

Ibu-ibu patut cuba mana tahu berkesan di rumah anda.

Caranya:

• Keringkan kulit telur. Kemudian, gilingkan untuk menghancurkannya menjadi serbuk. Taburkan serbuk kulit telur itu segera pada kawasan yang hendak dibasmi.

• Serbuk kulit telur boleh mengusir dan membunuh beberapa jenis haiwan perosak, seperti siput, siput babi, kutu, kumbang, tikus, lipas dan semut.

• Bila haiwan perosak terkena serbuk kulit telur, haiwan tersebut akan terus menggeliat, bergerak untuk beberapa ketika, berputar dan akhirnya mati.

Basmi haiwan perosak pada tanaman

Cara ni juga bukan hanya elakkan masalah semut dalam dapur tapi juga boleh atasi masalah serangan yang sama pada tanaman kita.

• Taburkan serbuk kulit telur pada daun tanaman anda yang sudah rosak diserang. Ini juga adalah satu kaedah menggunakan kulit telur untuk pengendalian haiwan perosak. Haiwan perosak akan menjauh daun tersebut serta membunuh perosak yang lain yang melekat di atas daun.

• Di luar, taburkan juga serbuk kulit telur di sekitar permukaan tanah tanaman anda. Jika berlaku hujan, taburkan lagi serbuk tersebut untuk mengusir haiwan perosak menjauhi tanaman anda.

Sumber: Petua Ibu


Ibu-Ibu Cuba Tip & Cara Psikologi Ini  Untuk Elak Anak Kencing Malam Atas Tilam. Gerenti Membantu!

Masalah kencing malam, atau istilah perubatannya enuresis adalah perkara normal bagi kanak-kanak . Biasanya selepas kanak-kanak berumur lima atau enam tahun mereka akan berhenti tabiat tersebut.

Bagaimanapun dari segi istilah, jika kanak-kanak itu selalu kencing malam tanpa sebab yang pasti ia dinamakan sebagai primary enuresis.

Tetapi jika masalah kencing malam hanya berlaku sesekali iaitu apabila kanak-kanak terlalu aktif bermain di siang hari menyebabkan dia penat, ada masalah emosi seperti sedih dan marah atau waktu tidur yang berubah, ia dinamakan secondary enuresis.

Namun jika ibu bapa melihat masalah kencing malam pada anak berterusan tanpa ada tanda mahu berhenti, berusahalah untuk merawatnya kerana bimbang ia ada kaitan dengan masalah saraf tunjang, jangkitan kuman pada air kencing, diabetis atau buah pinggang.

Punca kencing malam

Menurut Pakar Kanak-Kanak, ada beberapa faktor utama berkait rapat dengan kencing malam. Antaranya keturunan, kelewatan dalam mencapai tahap kematangan untuk pengawalan pundi kencing dan kurangnya penghasilan hormon antidiuretik (ADH) ketika tidur.

Kanak-kanak yang mempunyai masalah kerap kencing malam juga dikatakan disebabkan ruang pundi kencing mereka bersaiz kecil. Kurang penghasilan hormon yang dipanggil vasopressin semasa tidur.Vassopressin adalah penting untuk mengurangkan penghasilan kencing di waktu malam.

Tip mengatasi

1. Percaya atau tidak, antara kaedah mengatasi tabiat kencing malam di kalangan kanak-kanak adalah dengan menggunakan hipnosis. Kajian tersebut telah diterbitkan dalam Jurnal Persatuan Perubatan Norway dan secara jelas mengatakan, ia adalah antara rawatan berkesan menangani masalah kencing malam yang kronik

2. Elakkan memberi anak minum susu atau air dalam masa dua atau tiga jam sebelum mereka tidur.

3. Ajar anak disiplin membuang air kecil sebelum mereka tidur.

4. Sekiranya sedang melatih anak bebas lampin, kejutkan anak untuk bangun dan membuang air kecil selepas dua atau tiga jam mereka tidur. Lama-kelamaan mereka akan terbiasa dengan rutin ini.

5. Jika anak tidur sendirian di bilik sendiri, pastikan laluan ke bilik air diterangi lampu dan mudah untuk mereka bangun di tengah malam untuk buang air.

6. Jangan marah atau memalukan mereka jika melakukan perbuatan tersebut. Mereka bukan sengaja.

7. Beritahu anak mengapa mereka tidak boleh buang air di atas katil. Ajar mereka tentang kebersihan, hukum kencing sebagai najis dan sebagainya.

8. Guna cara psikologi seperti sistem ganjaran dan penghargaan mungkin dapat membantu. Setiap kali mereka berjaya tidak kencing malam, berikan pujian atau penghargaan supaya mereka lebih bersemangat untuk memperbaiki diri.

9. Untuk mengelakkan tilam basah dan berbau, alas tilam dengan plastik atau pad yang lebar seperti yang selalu digunakan di hospital. Secara tidak langsung mungkin anak rasa tidak selesa dan berazam untuk tidak mahu kencing malam.

10. Banyak bersabar dan sentiasa berfikiran positif. Bukan mudah hendak menghentikan tabiat kencing malam. Ia memakan masa dan memerlukan kesabaran, jadi berilah masa dan peluang kepada anak.

11. Boleh juga amalkan petua menggunakan lemon dan madu untuk mengurangkan anak kencing malam. Perahkan sedikit air lemon di atas sesudu kecil madu lebah dan minta anda terus hirup. Amalkannya disebelah pagi dan sebelum masuk tidur. .

Selamat mencuba.

sumber: sempoimedia.blogspot


“Doktor Operate, Jantung Dan Buah Pinggang Aqil ‘Hangus’. Kanak-Kanak Meninggal Akibat Strok Haba Dan Dehidrasi

Sejak bulan lepas lagi, pakar kesihatan kerap menasihatkan orang ramai agar mengurangkan aktiviti luar rumah serta banyakkan minum air kosong kerana cuaca panas yang tinggi berlaku sejak kebelakangan ini.

Berikutan dari itu, ianya boleh mengundang kepada masalah kesihatan akibat dari perubahan cuaca ini seperti strok haba.

Namun, mungkin kerana kemeriahanmenyambut Syawal ini telah menyebabkan kita terlepas pandang akan peringatan ini lebih-lebih lagi teruja bertemu sanak saudara yang telah lama tidak berjumpa.

Baru-baru ini, telah tular di laman sosial apabila seorang kanak-kanak lelaki dilaporkan meninggal dunia akibat strok haba dan dehidrasi selepas bermain di luar rumah. Ianya telah disahkan sendiri oleh ibu kepada kanak-kanak tersebut iaitu Wanie Iwan, melalui hantaran di media sosial.

Menurut Wanie, anaknya bernama Aqil atau nama penuhnya Muhammad Syamil Aqil adalah seorang yang sangat aktif bermain di luar rumah pada hari raya pertama dan kedua sebelum mula menunjukkan tanda-tanda lemah pada hari raya ketiga.

“Raya pertama dan kedua sangat-sangat aktif. Raya ketiga hanya demam biasa dan cirit-birit. Ibu monitor setiap jam suhu badan tetapi tak tinggi sangat, 37 – 39’c sahaja.

“Raya keempat selepas Subuh, Aqil kelihatan lemah dan dibawa ke klinik. Siap-siap pakai baju dan tiba-tiba nyetok (kekejangan) dan terus bawa ke klinik berdekatan.

“Sampai di sana, doktor masukkan oksigen dan air. Nadi Aqil tiba-tiba berhenti dan masa ini jantung ibu pun rasa macam tak ada dah. Semua doktor on call turun sebab Aqil tiba-tiba colapse.

“Semua doktor berusaha sehabis mungkin untuk menyelamatkan Aqil. Saya dan suami serahkan kepada doktor untuk buat apa pun agar anak dapat diselamatkan. Sejam doktor berusaha, tetapi nadi Aqil tak naik-naik.

“Doktor minta kami redha. Tepat jam 9.27 pagi, 25 April 2023, doktor mengesahkan Aqil telah tiada,” katanya.

Keputusan dari bedah siasat mengesahkan bahawa Aqil disahkan mengalami strok haba dan dehidrasi.

“Doktor operate terus nampak semua isi dalam dah ‘hangus’, jantung dan buah pinggang Aqil ‘hangus’ habis dah. Dalam dah kosong. Air dan darah dalam tubuh dah kering,” kata Wanie.

“Jam 9 lebih, Aqil dah selamat pergi ke negeri abadi. Selamat berehat anak ibu. Penghuni pertama rahim ibu, zuriat pertama abah ibu yang mengajar erti kehidupan dan kasih sayang. Semoga Aqil tenang dan riang bersama kawan-kawan baru,” katanya.

Dalam pada itu, Wanie juga menasihatkan golongan ibu bapa mengambil iktibar atas kejadian yang berlaku pada anaknya.

“Tolong ibu bapa di luar sana, ambil iktibar dari cerita anak saya. Tolong jangan bagi anak bermain di luar yang cuacanya panas. Suhu pada ketika ini sangat-sangat panas. Beri anak minum air secukupnya.

“Saya redha, doakan untuk saya terus kuat menghadap kehidupan dunia dengan kehilangan satu nyawa saya. Damailah anak syurga ibu Muhammad Syamil Aqil,” katanya.

Sumber: Facebook Wanie Iwan


Banyakkan Me Time Dengan Allah & Menulis. Pesakit Covid-19 Ni Kongsi Rutin Di Wad!

Berdepan dengan situasi disahkan positif covid-19 dan kini sudah hampir seminggu berada di wad, tentu tidak dapat digambarkan apa sebenarnya yang dirasakan oleh wanita yang juga baru kehilangan suami akibat virus covid-19 ini.

Berkongsi rutin hariannya, wanita ini tanpa jemu menulis sepanjang di wadkan untuk terus memberi inspirasi buat dirinya agar kuat melawan covid-19 dan sekali gus cepat sihat sepenuhnya.

Nyata, ujian yang dilaluinya kini turut meruntun jiwa warganet dan didoakan agar terus bersemangat dan kuat menentang covid-19 ini. Amin Ya Rab.

Sudah hampir 1 minggu aku di wad HKL( wad covid)

Sejak 30 hb mac hingga lah ke hari ini.ketika coretan bisu ini di tulis aku masih lg di dlm wad bertarikh 5 april 2020 jam 9 pagi.

Saat menaip setiap bicara hati ini terasa sebak.tetapi tulisan inilah yg membuat aku terus bersemangat & terus kuat utk cepat sihat.

Maafkan diri ku kerana aku tidak berupaya memendam perasaan seorang diri.aku perlukan kekuatan dari Allah swt & sahabat syurga semua.

Maaafkan aku kerana tulisan ini meruntun jiwa & air mata. Sesungguhnya aku selalu katakan pada diriku. Allah tidak pernah zalim. Allah syg. Allah kasih. Allah cinta. Allah rindu😭.

Ketika catatan ini juga di tulis arwah suami telah 9 hari pulang ke pangkuan ilahi. Al fatihah.

Rutin pagi ku di wad

Aku byk kan me time dgn Allah & menulis.selepas solat subuh.. solat taubat.solat hajat.aku membaca yaasin.

Jam 7 mula mengaji mana yg termampu.ada kala mengaji di #qurandaily bersama #ustazuwaisqorny terima kasih @oilyqueensisters yg memperkenal kan dgn program yg sgt bermanfaat ini…sungguh bermakna.

Jam 8 aku exercise buat senaman ringan di sebelah katil. Membetul saraf saraf. sambil menunggu sarapan pagi.

Kalimah syukur tak henti henti ku ucapkan kerana sehingga hari ini aku masih lg bernafas & Allah jaga kan aku sebaik nya.

Jam 9 sarapan pagi sampai dan aku mula mengisi perut dengan suppliment yg aku bawa sendiri.minum air lemon panas. setakat ini tiada ubat utk pesakit covid19.

Tiap pagi adik jururawat ini nama nya Daniel akan membantu aku mengambil kan air panas dan mengambil tekanan darah.adik ini shift pagi.

Aku yg sememangnya peramah hari hari bertanya khabar kepada nurse nurse di sini.ada kala air mata jatuh kerana kasihan melihat fronliner.

Aku tanya adik Daniel.”dik.panas kan baju tu dik.Allah.2/3 lapis awak kena pakai. kesian akk tgok.akak x mampu nak tolong selain doa utk awak semua selamat”

Jawab Daniel. “ya kak.mmg panas & pesakit semakin ramai.ini tugas kami kak.akk berehat ya”

Tulus ikhlas tugas mu wahai Daniel.akk abadikan gambar ini kerana byk mmbntu kami pesakit covid di wad 21 bilik 14 katil c nurse nurse yg lain & juga para fronliner yg lain juga sangat baik.melayan kami dgn penuh ikhlas


Bersihkan Balang Kuih Raya Dan Botol Berkaca, Tak Perlu Pening Lagi, Tutup Mata Pun Boleh Buat!

Raya makin menghampiri kita. Apa kata keluarkan segala balang dan bekas kuih raya untuk dibasuh terlebih dahulu.

Balang kaca seperti balang biskut raya serta bekas rempah ratus adakalanya meninggalkan kesan kotoran ketika disimpan lama. Malah kotoran ini juga melekat di dinding kaca dan biasanya agak sukar untuk ditanggalkan.

Lebih sukar lagi celahan balang kaca yang berlekuk dan berbingkai di atasnya.

Bahan ini pastinya mudah dan mesti ada di setiap rumah. Jom kita cuba sama-sama.

BAHAN-BAHAN:
2 sudu makan beras
Air secukupnya

Selamat mencuba!

Foto:


Asyik Makan Sedap Hari-Hari, Ini Cara Kawal Gula Dalam Darah. Ikuti Pesanan Dr Ni.

CARA MENGAWAL GULA DALAM DARAH
.
Bagi pesakit diabetes, pengambilan makanan faktor penting bagi mengawal tahap gula dalam darah. Ini kerana pesakit kencing manis mengalami masalah dalam proses metabolisme, yang sepatutnya karbohidrat diproses dapat dijadi gula (glukos) dan ditukarkan kepada tenaga.

Bagi pesakit kencing manis, metabolisme ini tidak berlaku. Gula yang dihasilkan tidak dapat digunakan menjadi tenaga kerana penghasilan insulin yang tidak mencukupi atau masalah insulin yang ada tidak dapat digunakan akibat kerintangan insulin (insulin resistance).

Maka berlakunya pengumpulan gula sehingga terlalu tinggi (hyperglycaemia) dan akhirnya mendatangkan komplikasi seperti kegagalan ginjal, kebutaan dan sakit jantung.

Oleh sebab itu, pesakit kencing manis harus mengurangkan pengambilan karbohidrat yang berproses kerana ia menghasilkan gula dengan segera. Ia dapat dikenalpasti kerana bacaan Glycemic Indexnya yang tinggi.

Ramai di kalangan pesakit kencing manis yang keliru dengan pemakanan (diet) yang terbaik untuk mereka. Pada hal ia penting bagi mengawal paras gula (glukosa) dalam darah.

Dengan pengambilan makanan yang betul, mereka mampu mendapat berat badan bersesuaian dan mengelakkan komplikasi kencing manis.

Saya selalu memberikan perkongsian tentang tiga perkara iaitu apa yang hendak dimakan, bila waktu makan dan jumlah komposisi makronutrien makanan yang perlu diambil oleh pesakit kencing manis.

Bagi memberikan kesan positif dan berpanjangan, terdapat tiga kumpulan makanan untuk pesakit diabetes iaitu makanan perlu dielakkan, makanan perlu dihadkan serta makanan yang bebas dimakan.
.
1. Makanan yang perlu dielakkan :

Makanan yang mengandungi karbohidrat berproses yang akan menghasilkan gula ringkas dengan cepat seperti nasi putih, gula putih, biskut, cookies dan roti putih. Banyak makanan yang diproses dan dibungkus mengandungi “gula tersembunyi”. Ia dilabelkan sebagai maltosa, sukrosa dan fruktosa yang mungkin terdapat dalam sos, kicap, buah-buahan yang dikeringkan.

Makanan atau minuman yang manis selalunya mengandungi gula ringkas (dan akan meningkatkan tahap gula di dalam darah ¬dengan kadar cepat). Ini termasuk minuman yang menggunakan susu pekat manis, buah-buahan dalam tin, minuman ringan, jem dan semua makanan bersalut gula.
.
2. Makanan yang perlu dihadkan

Makanan mengandungi karbohidrat kompleks boleh diambil dalam jumlah sederhana kerana ia akan diserap perlahan-lahan dan dengan ini tidak menyebabkan peningkatan paras gula dalam darah secara mendadak.

Oleh itu, pengambilan makanan dalam kumpulan ini harus diagihkan sepanjang hari, bukannya dimakan sekali gus dengan banyak.

Antaranya nasi perang dan nasi dari beras rebus, bijirin, kekacang, susu segar, pasta dari sayur-sayuran, ubi-ubian, buah-buahan dan sayuran berkanji seperti labu, jagung dan serbuk coklat.
.
3. Makanan boleh dimakan

Ini termasuk air kosong, air mineral, kopi/teh (tanpa gula), air barli (tanpa gula), jus limau nipis (tanpa gula), sayur-sayuran, ulam-ulaman, sup daging dan tulang (yang kurang lemak).

Pengambilan banyak serat dalam makanan sangat baik kerana ia melambatkan penyerapan gula ke dalam darah.

Serat pula boleh didapati dalam bentuk larut (yang larut dalam air) dan serat tidak larut (tidak dapat dihadam sistem pencernaan namun membantu mengelakkan sembelit).

Serat tidak larut digalakkan untuk diambil untuk mengurangkan berat badan kerana mencepatkan rasa kenyang dan melambatkan rasa lapar. Pengambilan serat larut pula membantu melambatkan penyerapan gula dan kolesterol ke dalam aliran darah.

Contoh makanan mengandungi serat termasuk sayur-sayuran, ulam-ulaman, buah-buahan, kekacang, bijirin, jagung dan pasta.

Selain menjaga pemakanan, pesakit kencing manis juga digalakkan melakukan senaman ringan setiap hari seperti berjalan kaki, turun naik tangga atau berkebun.

Bagi mendapatkan teknik pemakanan terbaik bagi mengawal diabetes, boleh hadir ke ceramah kesihatan saya untuk mengetahui teknik pemakanan yang lebih sempurna.

Saya juga mencadangkan pesakit diabetes mengambil minyak sihat (healthy fat) bagi mendapatkan tenaga yang mencukupi setelah mengelakkan pengambilan karbohidrat yang berproses. Lemak sihat akan memberikan tenaga dalam bentuk non-sugar yang tidak menaikkan tahap gula dalam darah.

#HealthDrZubaidi


Kandungan Potassium Pada Durian Boleh Ragut Nyawa, Pesakit Buah Pingggang Meninggal Dunia Setelah Makan Hanya Seulas. Ikuti Peringatan Dr Ini.

Peringatan buat yang mengalami masalah buah pinggang tapi teringin nak makan buah durian. Jika tidak dikawal boleh membawa maut.

Begitu yang terjadi seorang pesakit yang telah meninggal dunia akibat setelah makan hanya seulas durian.

Menurut perkongsian seorang doktor, Dr Syamirullah kandungan durian yang tinggi Potassium boleh mengakibatkan pesakit sukar bernafas.

Beliau menasihati supaya pengemar raja buah itu berpantang makan buah berkenaan.

Seterusnya ikuti perkongsian beliau.

Pesakit buah pinggang meninggal dunia setelah makan seulas durian.

Sejak seminggu dua ini, di hospital tempat saya bertugas, kami mendapati peningkatan kes-kes jantung (serangan jantung dan tekanan darah tidak terkawal), kencing manis (diabetis ketoacidosis dan paras gula tidak terkawal) yang sangat ketara. Saya sendiri selaku pegawai perubatan nefrologi (buah pinggang) menerima beberapa kes pesakit buah pinggang yang berkomplikasi sehingga ada yang terpaksa dihantar ke hospital besar, bahkan ada yang meninggal dunia.

“Makcik nak makan durian..dah sembilan tahun sejak dia disahkan menghidapi penyakit buah pinggang, dia tak pernah sentuh durian. Jadi semalam dia minta kat anak dia..makan seulas sahaja.. sedar-sedar pagi ini dah keletihan, sesak nafas, sakit dada.” ujar seorang gadis muda, sambil mengurut-urut dada ibunya yang laju.

Pesakit ini datang ke jabatan kecemasan dengan bacaan serum potassium setinggi 7.3. Rentak jantungnya (ECG) menunjukkan sinus arrest, dengan kadar denyutan jantung hanya 32 per minit. Hemodialisis kecemasan dilakukan, hanya menurunkan bacaan serum potassium untuk sementara sahaja sebelum kembali meningkat. Beliau meninggal dunia akibat kegagalan jantung (cardiogenic shock).

POTASSIUM

Ada banyak jenis mineral dan garam galian yang diperlukan oleh badan manusia. Kalsium, fosfat, magnesium, potassium, sodium adalah diantaranya. Kesemua galian dan garam mineral ini, dikawal kandungan dan kuantitinya oleh buah pinggang kita. Tidak boleh terlalu kurang, dan tidak boleh terlalu lebih.

Potassium, adalah sejenis bahan galian dan unsur elemen yang penting bagi tubuh manusia. Ia bertanggungjawab ke atas fungsi otot untuk mengecut (contraction). Kekurangan potassium, dipanggil hypokalemia, contohnya disebabkan muntah atau cirit birit yang berterusan boleh menyebabkan seseorang menjadi lemah, sengal dan lenguh seluruh badan, cramping dan muscle ache (myalgia).

Terlebih potassium pula, dipanggil hyperkalemia, boleh membahayakan nyawa kerana ia mengganggu fungsi contraction otot jantung. Hyperkalemia, adalah sebuah medical emergency yang perlu dirawat SEGERA, kerana ia boleh menyebabkan cardiac arrhythmia bahkan asystole.

Bagi orang yang mengalami kegagalan fungsi buah pinggang, khususnya end stage yang bergantung kepada dialisis, mereka ini tidak lagi boleh menghasilkan air kencing. Tubuh badan mereka tidak lagi boleh mengeluarkan bahan-bahan kumuh yang antaranya terdiri daripada garam mineral dan zat yang berlebihan ini. Dalam kes ini, potassium.

Umum mengetahui, bahawa antara makanan yang paling banyak mengandungi potassium, adalah pisang. 100 gram pisang, mengandungi 358 mg potassium. Yang keduanya, adalah sayur bayam (spinach). 100 gram bayam mengandungi 558 mg potassium.

Pesakit buah pinggang kena elak makan

Namun tak ramai yang mengetahui, dua jenis buah-buahan tempatan kita sebenarnya mempunyai kandungan potassium yang tinggi.

100 gram durian mengandungi 436 mg potassium, iaitu lebih tinggi dari pisang. Begitu juga dengan nangka, 100 gram nangka mengandungi 448 mg potassium, lebih tinggi dari keduanya.

Atas sebab itulah, saya menggesa kepada anda yang mengenali sesiapa sahaja sama ada ahli keluarga, jiran mahupun rakan yang menghidapi penyakit kerosakan fungsi buah pinggang, khususnya yang bergantung kepada diaisis, agar BERPANTANG buah-buahan ini. Ia boleh meragut nyawa mereka.

BERPANTANG dalam erti kata mengurangkan atau kalau boleh, berhenti terus pun tak apa. Mungkin sekali sekala hanya dalam kuantiti yang sedikit, bukannya sekaligus. Secara kasarnya, pesakit buah pinggang tetap memerlukan dietary potassium yang mencukupi, iaitu sekitar 1500 ke 2000 mg sehari. Pendek kata jika pesakit mahu makan durian, maka kurangkan makanan high potassium lain seperti yang dinyatakan di atas.

Jangan pula tengahari sudah makan gulai nangka, malamnya hendak menjamah durian pula!

Bahkan sebenarnya, KURMA yang kita selalu makan, mengandungi kandungan potassium yang jauh lebih tinggi. 100 gram kurma mengandungi 656 mg potassium, hampir dua kali ganda pisang.

Cumanya, kita lazimnya jarang mengambil kurma dalam kuantiti yang banyak mencecah 100 gram. Kita biasa makan ketika berbuka puasa dalam jumlah kiraan ganjil sahaja, kerana itu ia jarang memberi kesan kepada kita.

Namun awas, kerana mutakhir ini ada banyak produk yang memproses kurma. Ada yang dijadikan jus yang sudah tentu memekatkan konsentrasi potassium yang ada didalamnya. Ada yang menjadikannya cokelat, ada yang diproses dalam minuman seperti kopi dan sebagainya.

Tapi, kurma kan makanan Nabi? Makanan “sunnah”? Mustahil lah ia boleh bawa keburukan.

“Itula dengar sangat cakap doktor ni, doktor ni semua kan belajar ilmu dari yahudi, sampai tak reti nak bezakan mana sunnah. “

Dalam bidang toksikologi, kita ada sebuah prinsip asas yang dipanggil sola dosis facit venenum, bermaksud “the dose makes the poison.”

Kita juga ada dalam bidang farmakologi, sebuah subbidang khas dipanggil farmakokinetik yang mengkaji tentang bagaimana tubuh badan manusia memproses setiap bahan khususnya ubat-ubatan.

Setiap tubuh badan manusia secara individu, mempunyai kapabiliti tersendiri memproses setiap bahan yang ada.

Bagi manusia yang sihat seperti kita, habiskan sebijik durian pun tak apa. Kerana buah pinggang kita sihat, ia boleh mengkumuhkan dan membuang potassium berlebihan.

Tetapi bagi pesakit ESRD, ini tidak boleh bagi mereka. Mereka tidak boleh mengkumuhkan potassium, sebab itulah hatta seulas durian pun boleh membahayakan nyawa mereka.

Begitu juga dengan pesakit ESRD dan kegagalan fungsi jantung. Mereka ini, PANTANG air berlebihan.

Air, benda yang bagus bagi manusia. Bahkan kita digalakkan meminum sehingga 4 litre air sehari.

Tetapi ini, tidak benar bagi pesakit ESRD dan CCF. Mereka ini, hanya dibenarkan meminum sekitar 500ml air sahaja. Sekiranya lebih, air ini tidak dapat dikumuh keluar dan akan berkumpul di kaki sembab, bahkan sehingga ke paru-paru menyebabkan sesak nafas.

Begitu juga contoh seterusnya, nasi untuk pesakit kencing manis. Benar, nasi tu makanan berkhasiat dan berzat. Namun sudah tentulah pesakit kencing manis, tidak boleh mentekedarah nasi seperti orang sihat.

Atas sebab itulah, saya mengambil kesempatan ini menyeru kepada kita semua, agar BERHATI-HATI dengan sesetengah pihak yang bermotifkan keuntungan menjual “bahan-bahan beracun.”

Mereka ini mengambil kesempatan atas keterdesakan dan atas nama “ikhtiar” seorang pesakit, serta memanipulasi dan memomokkan dengan ketakutan ke atas “bahan kimia”.

Bahkan ada yang sanggup menggunapakai nama agama. Arwah seorang ahli keluarga saya sendiri, antara yang terpedaya, mengamalkan “kopi habbatussauda” kerana terpengaruh dengan dakwaan penjualnya bahawa ia mampu menyembuhkan penyakit darah tinggi yang dihidapinya. Beliau dihasut dengan dakwaan ubat hospital tidak boleh menyembuhkan, boleh menyebabkan kerosakan buah pinggang dsb, dan disuruh mengamalkan ‘perubatan sunnah’ iaitu habbatussauda. Kesudahannya, kombinasi darah tinggi yang tidak terkawal dan faktor pengambilan kaffein yang berterusan, beliau meninggal dunia akibat strok (angin ahmar).

Berhati-hatilah dengan apa sahaja yang dipanggil “natural” kerana apa yang “natural” bagi seorang, mungkin menjadi “pathological” bagi seorang yang lain.

Dapatkan nasihat doktor YANG MERAWAT ANDA, bukannya orang sebarangan, hatta saya sekalipun sering ditanya di FB “bolehkah saya ambil supplemen ini”, saya tidak akan menjawabnya kerana saya tidak mempunyai maklumat mengenai kesihatan orang yang bertanya. Saya tidak tahu fungsi buah pinggang anda normal atau tidak, fungsi hati anda ok atau tidak, apa masalah kesihatan yang anda ada.

Akhir kata, orang yang bertanggungjawab atas kesihatan anda, first and foremost adalah diri anda sendiri. Justeru buatlah pilihan yang selamat dan letakkanlah kepercayaan kepada orang yang betul. Kerana in the end, yang akan menanggung kesannya, adalah anda sendiri.

Sumber: Dr Syamirullah

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Today U Are 3!” Rai Ulang Tahun, Nora Danish Imbau Cabaran Urus Anak Buat Warganet  Sebak.

Ibu bapa mana yang tak sayangkan anak. Sanggup lakukan apa sahaja asalkan dapat memberikan kebahagiaan buat anak tersayang.

Pelakon jelita Nora Danish berkongsi cerita cabaran Ketika beliau dan suami menguruskan anak lelaki bongsunya semasa kecil.

Menerusi hantaran terbaharu yang dimuat naik di Instagram miliknya, Nora menyatakan Mohamed Neqayl Nedim atau mesra dipanggi Ney Ney meraikan ulang tahun ke tiga.

Sempena meraikan ulang tahun anak, Nora mengimbau cabaran urus anak kesayangannya itu.

Today u are 3!!! Lets talk about u :). When u were 11 months , u dah tak nak pacifier,
we thought that was weird, but then when u were 2 , susu pun u stopped ! Nak jadi macho ke sayang ? Now more than 2 months dah tak pakai diaper.
This one credit to daddy, he trained u for 2 weeks straight. Tanpa give up.
The adorable things u did yg buat mommy cair is when i baca Al-Quran, u wud join me & baca Alif Ba Ta kuat2 When i solat , u wud wait sampai mommy habis then u hug me n say “ love Mommy” ditambah pula lagu mommy & ney2 ni ( just like this video ) cair lebur! Hehe.

N u are so emotional dengan lagu yg melody dia sedih. For example lagu Bunny & Friends,
indo songs ke, U wud cry n beg us to stop. This thing sejak u were a baby lagi sayang. Sensitive nya dia 🙂 And ur fav is Pumpkin, nothing else matter lol. U love to decorate our house as Halloween EVERYDAY ok!  Bedtime story pun kena pumpkin.

N yea, talking about bed, tawu pulak tu , pillow u nak yg paling best ( mahal in a way )
U wud take our pillows instead of urs , Mommy la terpaksa berkorban.Mcm mana budak kecik mcm ni dah pandai memilih bantal ??

U wake up at 6.30am everyday since u were tiny until now. U wud open my eyes with ur little fingers to wake me up. Haha cheeky boy, nasib la cute. Even at home u want me to wear like a princess. U wud cry n force me to change my seluar to dresses , Mommy dah kaji u mmg suka bully mommy la.

Mommy keluar rumah mmg tak boleh langsung, I need to sneak out from the kitchen door everytime. Why u don’t do that to daddy ?! Takpa la sayang as long as ure happy booboo.
U love to eat soup , ur oreos, tiger biscuits, N biskut kering hahah, marah betul bila mommy ckp biskut kering , cuz u sebut square biscuit.
Nak style je memanjang. U are funny, a lover of learning, emotional, sensitive, passionate , perfectionist, creative…. & the list goes on.

Remember sayang, ure so blessed to have such a loving brothers, abg Qal & abg Dre.
They love & care for u more than anything
Now be a good boy. Ok? Kind to others! Love ya!

WARGNET SEBAK

“Olololo sweet & sedih la pulak baca story u! Time flies, kejap je neyney dah 3 tahun. Happy birthday neyney sayang. Semoga membesar menjadi anak yg soleh & berjaya dunia akhirat. Aamin.

“Baca sampai habis sangat emotional.

“alaa sedih pulak.. happy birthday neyney

“Happy birthday cheeky boy!! Love to see moree and moreee video of u.. in love with neyney laa.. may allah bless u always dear neyney


Malu Rambut Berhabuk? Guna 3 Bahan Ini Sahaja, Kelemumur Terus Hilang

Seperti yang kita ketahui, rambut merupakan mahkota bagi wanita dan juga lelaki. Sebab itulah ramai yang akan membuat pelbagai style rambut untuk mendapatkan aura yang berbeza.

Tidak kira sama ada yang betudung atau tidak, penjagaan rambut amatlah penting.
Mempunyai rambut yang sihat merupakan satu perkara yang dimahukan semua orang.

Namun, antara masalah berkaitan rambut yang paling kerap berlaku adalah kelemumur, membuatkan kita kurang berkeyakinan untuk berjumpa orang ramai.

Tetapi ada pelbagai petua yang boleh anda lakukan untuk menghilangkannya dengan hanya menggunakan bahan dapur sahaja seperti :

Limau Purut
Menurut seorang individu dikenali sebagai Kak Ya Leha Yusof, masalah kelemumur boleh dihapuskan dengan menggunakan petua daun limau purut sahaja.

Apa yang anda perlukan hanya 10 helai daun yang dikisar bersama air.

Namun jangan biarkan ia terlalu cair.

Jika rajin, boleh juga tumbuk daun limau purut itu dan campurkan ia dengan sedikit air sehingga menjadi pes.

Selepas menggunakan syampu, ambil pes tadi dan lumurkan di kepala, ratakan ke seluruh kulit dan rambut.

Urut kepala anda supaya pes tadi meresap, biarkan selama dua minit dan bilas sehingga bersih.

InsyaAllah petua ini mampu menghapuskan masalah kelemumur jika diamalkan secara konsisten.

Bunga Cengkih
Satu lagi petua untuk menghilangkan kelemumur yang dikongsi oleh Najwa Qadah adalah dengan menggunakan bunga cengkih.

Caranya sangat mudah, anda hanya perlu masukkan beberapa bunga cengkih di dalam shampoo dan gunakan ia seperti cucian rambut biasa.

Selain menghilangkan kelumumur, petua dari Arab ini juga dikatakan mampu merawat masalah rambut berminyak dan rambut gugur.


Anak Semakin Membesar. Peluang Didik Anak Cuma Satu Kali Sahaja. Berikan Terbaik Sebelum Terlambat

Sesungguhnya ibu bapa tak boleh lari dari buat kesilapan apabila mendidik anak. Tambahan pula mendidik anak ini bukan suatu tugas yang mudah. Jika salah didikan akan memberi kesan kepada perkembangan diri dan masa depannya.

Jadi ibu bapa perlu menggunakan pendekatan yang betul supaya anak dapat dibentuk dengan acuan yang baik.

yang menyifatkan cara mendidik anak adalah peluang yang datang sekali sahaja dalam seumur hidup kita. Justeru, ibu bapa sepatutnya menghargai waktu ini sebagai detik yang terbaik untuk didik anak-anak.

Yes Sekali Sahaja. SE-KA-LI !

Bimbing Anak cuma sekali.
Apabila anak dah membesar, habis peluang itu.
Sementara kita berpeluang mendidik anak.
Sementara anak bersama kita.
Sementara anak masih dengar cakap kita.
Sementara anak masih tinggal sebumbung dengan kita.
Sementara kita tidak sesibuk mereka yang terlalu sibuk
Sementara Allah beri kesempatan kepada kita …

Maka mari pakat didik anak sebaik yang kita mampu. Kan kita kata nak bagi yang terbaik untuk anak kita.

Ingat sekadar:
— Kata-kata.
— Niat.
— Azam.
— Resolusi …. semata-mata tidak bermakna.

Do something.
Lakukan sesuatu.
Bawa berbincang suami-isteri / mak-ayah

Sebab …
Anak semakin membesar.
Masalah yang dihadapinya di sekolah semakin mencabar.
Kawan-kawannya semakin banyak.

Lama-lama mereka semakin ada fikiran sendiri.
Mereka ada pandangan sendiri.
Mereka ada pendirian sendiri.
Mereka ada pegangan sendiri ….

Yang mungkin tidak sehala dengan kita.
Yang mungkin jauh berbeza dengan kita.
Yang mungkin bercanggah dengan kita.

Pada ketika itu …
Teguran
Nasihat
Pendapat kita
Sudah tidak didengari lagi.
Sudah lambat.

Justeru sementara ada peluang.
Khususnya ketika anak di sekolah rendah.
Ketika anak masih di pra-sekolah
Ketika anak masih di sekolah rendah
Ketika anak masih awal sekolah menengah


‘Close Contact’, Begini Dr Izzar Tunjuk Cara & Masa Yang Tepat Untuk Buat Ujian Kendiri Covid-19

Dalam keadaan pesakit Covid-19 semakin meningkat jumlahnya, tidak dinafikan akan menyebabkan orang disekelilingnya yang menjadi kontak rapat ingin pastikan diri sama ada bebas Covid-19 atau telah pun dijangkiti dengan kadar segera.

Namun timbul tanda tanya bilakah waktu yang betul-betul sesuai untuk anda lakukan ujian kendiri Covid-19 dengan menggunakan ujian antigen (RTK-AG) agar keputusan yang dibuat adalah tepat.

Mungkinkah sebaik sahaja anda tahu diri anda close contact atau bila diri menunjukkan gejala atau perlu tunggu beberapa hari?

Dr Izzar Anwari yang juga merupakan suami kepada pelakon, Ummi Nazeera menjelaskan berkenaan itu.

Info yang dikongsikan dapatlah untuk kita lebih faham dan disarankan juga agar setiap isi rumah penting mempunyai thermometer dan oximeter sebagai langkah berjaga-jaga bila mana jika anda perlu melakukan kuarantin di rumah sendiri.

Baiklah ini perkongsian detail daripada Dr Izzar, sila fahamkan sebaiknya.

Cara Betul Buat Ujian kendiri covid-19

HARITU BUAT UJIAN KENDIRI NEGATIF. TAPI HARI NI POSITIF PULAK. TIPU AH!

Mula-mula kita kena faham bahawa ujian kendiri COVID-19 juga adalah ujian antigen (RTK-AG). Ada dua faktor penting dalam memberi keputusan ujian kendiri yang tepat iaitu HARI UJIAN DIBUAT dan VIRAL LOAD

Self-test ni bergantung kepada tempoh jangkitan semasa sampel diambil dan mempunyai sensitiviti yang ‘sederhana ke tinggi’ semasa viral load tu tinggi. Maksudnya, waktu terbaik untuk membuat ujian kendiri adalah semasa VIRAL LOAD orang tu TINGGI. Kalau viral load tak cukup tinggi, ujian kendiri tu tak dapat mengesan pun C-19 dan akan menunjukkan keputusan negatif walaupun orang tu sebenarnya positif.

Jadi, macam mana kita nak tahu bila VIRAL LOAD kita ni tinggi?

Bila kita dijangkiti dengan C-19, viral load dalam badan akan bertambah dan memuncak dari 3 ke 5 hari selepas hari terdedah dengan orang positif. Tempoh 3-5 hari inilah waktu yang paling sesuai nak buat ujian kendiri.

Namun, selalunya kita mana nak tau siapa kita jumpa tu positif C-19 ke tak kan. Camna nak kira hari ke 3-5 pulak?

Sebenarnya sewaktu VIRAL LOAD tu tinggi dalam badan, ia juga dipanggil sebagai ‘INFECTIOUS PERIOD’ dan kita akan mula BERGEJALA semasa tu.

Sebab tu kita digalakkan membuat ujian kendiri semasa bergejala. Semasa Infectious Period ini juga kadar jangkitan adalah tinggi.

Kalau kita pernah berjumpa dengan orang positif C-19, buatlah ujian kendiri pada hari ke 3-5 lepas jumpa dia. Dan kalau kita tiba-tiba bergejala, pun buatlah ujian kendiri.

Dalam kes mula-mula buat ujian kendiri dapat keputusan negatif, lepas tu buat ujian PCR positif pula ini kerana kebolehan ujian PCR mengesan C-19 adalah lebih tinggi. PCR tak perlu viral load yang tinggi untuk pengesanan. Sebab tu ujian PCR mahal. Cuma mengambil masa untuk dapat keputusan. Ujian kendiri ni murah, boleh buat sendiri n 15 minit dah dapat keputusan.

Kesimpulannya, untuk ujian kendiri C-19 (RTK-Ag) :
– Buat ujian 3-5 hari selepas bertemu kes positif C-19 yang kita tahu. Bukan buat terus lepas jumpa. Isolasikan diri dahulu.
– Buat ujian apabila bergejala
– Buat ujian menggunakan kit yang DIPERAKUI MDA dan ikut arahan penggunaan dengan betul.

Jom saksikan video Challenge Pengumpul Marsmallow Teragung!

Selalu anak-anak tengok haiwan di buku atau tv je kan? Haa ni peluang anda untuk bawa seisi keluarga tengok secara VIRTUAL dengan sertai E-Keluarga Gader bersama kami.  Apa yang LEBIH SYOK, setiap penyertaan dengan bayaran RM30, anda layak menerima 1 TIKET FARM IN THE CITY secara PERCUMA!

Jangan pandang ringan jika ada sebarang simptom tau! Lebih-lebih lagi yang membawa ke arah kanser. Jangan ambil mudah! Jom dengar perkongsian dari Dr Salmi Daraup tentang kanser serviks.

Tonton juga video ini rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


“Saya Rasa ‘Bengkak Jiwa’ Bila Anak Disahkan Autistik .” Reda & Buang Rasa Malu, Catriona Buka Mata & Minda Masyarakat Tentang Autisme!

Berbeza dengan sesetengah individu baik selebriti mahupun orang biasa yang malu dan enggan bercerita jauh sekali menonjolkan anak-anak mereka yang autistik pada masyarakat, selebriti  ini sebaliknya pula.

Rasa malu dibuang jauh-jauh sebaliknya dia bersemangat bercerita mengenai hal itu dengan harapan masyarakat membuka mata tentang autistik. Semangat Catriona Ross kembali bersinar apabila memandang wajah anak-anaknya yang masih kecil dan memerlukan kasih sayang.

Kesakitan bersalinkan anak ketiga belum benar-benar pulih, diri sudah diuji lagi tatkala anak kedua, Raes disahkan menghidap autistik. Namun, pelakon berdarah kacukan ini kembali bangkit dan enggan mengalah.

“Kami mula sedar ada yang tidak kena dengan Raes apabila usianya memasuki dua tahun tetapi dia masih belum boleh bercakap. Waktu umurnya setahun lebih, saya sudah rasa ada yang tidak kena kerana dia tidak bercakap dan menyebut perkataan.

“Selain itu, Raes tidak menunjukkan tanda-tanda sepertimana kanak-kanak seusianya. Suara dia hanya boleh dengar apabila dia menangis sahaja. Apabila bertanyakan pada kawan-kawan jawapan mereka anak lelaki memang lambat sedikit.

“Saya ada hantar Raes ke pusat asuhan dan memang tiada sebarang perubahan. Bulan keenam di situ, pengetuanya minta kami membawa Raes bertemu pakar. Selepas buat ujian, memang sah Raes autistik.

“Dua minggu lamanya saya asyik menangis, bayangkan waktu itu saya baru lepas pantang anak ketiga, Idrus. Sukar untuk saya ungkapkan dengan kata-kata betapa sedihnya saya ketika itu. Saya tidak tahu nak buat apa dan bagaimana untuk uruskan anak autistik. Ketika itu, saya teringat kepada Fynn Jamal dan terus menghubunginya melalui instagram.

“Memandangkan dia sibuk, kami hanya berhubung melalui instgram. Saya meluahkan segala isi hati dan dialah manusia pertama yang membantu saya meleraikan segala kekusutan di hati,”jelas Catriona yang turut membuat kajian dan bacaan melalui internet dan itu semua banyak membantu  membuka minda dan mata untuk menguruskan anaknya.

Akui Catriona, biarpun Raes menghidap ‘mild autisme’ dan bukan jenis hyperaktif, namun harus bijak mengambil hati dan tidak boleh menyebabkan emosi anaknya terganggu.

“Biasanya kalau keinginan dia tidak dapat dipenuhi mula lah dia buat perangai. Sebelum ini memang sukar untuk kami faham apa yang dia inginkan tetapi selepas membaca dan mendapat ilmu tentang hal berkaitan autistik, maka sedikit sebanyak kami sudah mula boleh berkomunikasi dengannya.

“Walaupun belum boleh bercakap tetapi kalau nak makan atau susu, Raes boleh memberi ‘hint’ apa yang dia inginkan,” cerita Catriona dengan lebih lanjut mengenai perihal anak keduanya yang disahkan autistik.

“Bengkak Jiwa’

‘Saya tidak mahu berpura-pura ibarat manusia sempurna di mata masyarakat. Sebaliknya, saya suka berkongsi apa yang saya ada dan tahu. Sekurang-kurangnya ini boleh membantu ibu bapa lain yang senasib dengan saya tentang bagaimana menjaga dan menguruskan anak-anak autistik. Dalam masa yang sama, saya mahu masyarakat tidak memandang sinis setiap kali berhadapan dengan anak-anak istimewa ini.

“Jika di bandar, mungkin masyarakatnya sudah biasa kerana mungkin sudah terdedah dengan hal ini tetapi di luar bandar ia masih ‘taboo’. Mereka tidak suka mendedahkan hal-hal yang berkaitan sensitiviti sebegini kerana bimbang membawa masalah kepada mereka. Sedangkan mereka patut tahu, ini semua adalah urusan Yang Maha Esa.

“Kita harus terima dengan hati yang reda. Memang bercakap mudah tetapi hanya yang mengalaminya boleh merasai sendiri. Sedih, kecewa, malu dan sebagainya, namun buang jauh-jauh semua rasa itu. Bangkit dan bantu anak-anak kita kerana jika kita sendiri sebagai ibu bapa tidak memulakannya bagaimana masyarakat boleh menerima.

“Anak autistik memerlukan perhatian yang rapi, mereka tidak boleh belajar topik biasa seperti kanak-kanak biasa yang lain. Saya sendiri jujurnya waktu mengetahui Raes autistik, saya rasa ‘bengkak jiwa’ lebih-lebih lagi apabila terpandang wajahnya. Kerana itu, saya mahu berkongsi rasa sayu itu dengan ibu-ibu yang lain.

“Alhamdulillah, setakat ini belum ada lagi maklum balas negatif, rata-rata memberi sokongan dan dorongan untuk saya lebih kuat,’ ulas Catriona yang mengakui walaupun Raes ‘istimewa’ namun layanan diterima sama rata antara ketiga-tiga anaknya.

“Saya tidak mengamalkan pilih kasih dalam mendidik anak-anak. Walaupun Raes jenis yang cepat terasa namun kakak dan adiknya jenis yang memahami lebih-lebih lagi yang ketiga iaitu Idrus. Dia sangat rapat dengan abangnya boleh dikatakan tulang belakang kepada Raes.

Bukan mudah untuk menguruskan anakl-anak istimewa ini tatkala berada di luar rumah. Namun Pelakon Jangan Benci Cintaku ini menerusi catatannya di laman instagram, Catriona turut berkongsi cara menguruskan anaknya ketika bercuti.

“Belum berkomunikasi secara verbal maka i bertanggung jawab dalam penyediaan makanan untuk dibawa. Anak autism biasanya agak memilih bab ini dan 8 hari bercuti, i sudah siapkan huge bag filled with oat cookies dan berbagai makanan kesukaan Raess termasuk ikan bilis yang digoreng which i simpan in a tupperware. Tinggal nasi putih je nak cari kat destination,” ujar Cat menerusi kapsyennya.


“Kiosk Boleh Buat, Takkan Anak Tak Boleh.” Nadiyah Shahab Tak Putus Berharap, Tepis Anggapan Enggan Hamil!

Memulakan langkah awal dalam bidang seni, Ben atau nama penuhnya, Nur Ali Nadzwan kini tidak lagi berlakon. Begitu juga Nadiyah Shahab, yang tampak selektif dalam mempertimbangkan tawaran lakonan.

Mendirikan rumah tangga pada 10 November 2018, pasangan sama cantik sama padan ini dilihat begitu aktif dalam dunia perniagaaan diusahakan mereka.

Selepas tiga tahun bekerja keras mengukuhkan jenama Absolut Chocolat termasuk memiliki kios fizikal pertama di Mid Valley, pasangan suami isteri ini terus diaju persoalan mengenai cahaya mata.

Begitu pun, baik Nadiyah mahupun Ben tak pernah putus berharap dan berusaha untuk dikurniakan anak sebagai pelengkap bahagia.“Siapa yang tak mahu anak?. Bayangkan dalam perniagaan kami usahakan pun, sudah ‘lahir’ kios fizikal pertama di Mid Valley Megamall. Mestilah kalau boleh dan diizinkan, kami nak baby juga.

“Malah ada teman berseloroh, kios fizikal boleh diadakan, takkan anak sendiri tidak boleh diusahakan.

“Jujur, ikutkan baik saya dan Ben memang nak anak. Kalau boleh sekarang pun memang nak jadikan ia kenyataan. Tapi kita hanya, merancang dan berusaha. Selebihnya, kuasa Tuhan,” kata pelakon drama Korban Kasih itu.

Pelakon jelita kelahiran Singapura yang menempa nama di Malaysia itu turut menepis cerita kononnya dia tidak mahu hamil.

Sebaliknya, Nadiyah atau nama penuhnya Sharifah Nadiyah Syed Fuad Al Shahab percaya tempoh waktu sekarang dilihat tepat untuk hamil.

“Tak ada istilah saya tak nak hamil. Semestinya kahwin itu sebagai isyarat untuk kita terus menambah zuriat dan keturunan.

“Cuma baik saya dan suami memang terlalu fokus bekerja. Masing masing mempunyai peranan penting dalam syarikat.

“Saya sendiri lebih kepada penjenamaan, penyelidikan dan pembangunan (R&D) dan kerja sumber manusia. Suami saya pula terarah kepada kerja pemasaran, kewangan, pembangunan perniagaan serta operasi syarikat.

“Dalam hal berniaga ini, kami tidak boleh ambil mudah. Untuk mengukuhkan jenama Absolut Chocolat bukan perkara yang dibuat dalam masa singkat. Apatah lagi dalam keadaan dunia diuji dengan pandemik COVID-19,” katanya.Dalam pada itu, Nadiyah yang memikul tanggungjawab sebagai Ketua Pengarah Eksekutif, Absolut Brands Sdn Bhd teruja kerana impian mempunyai kios pertama akhirnya menjadi kenyataan. Lebih manis lagi,  perniagaan diusahakan baru baru ini turut diiktiraf Superbrands International dan dianugerahkan Superbrands Malaysia’s choice 2020.

Sementara itu, Ben dalam perkongsiannya memuat naik kegembiraan kerana membawa ibu dan ayahnya melawat kiosk pertama mereka.

“Harini baru dapat bawak Ayah & Ibu tengok first kiosk Absolut Chocolat di MidValley 🥺. Nak bawak datang masa buka 2 bulan lepas tapi tak boleh rentas negeri.

“Sewaktu menetap di KL dulu. Ayah akan selalu bawa keluar pergi ke mall  sekali sebulan. Antaranya seperti, suria klcc, midvalley & one utama. Menjadi angan-angan untuk membuka outlet absolut di mall2 utama ini.

“Nasihat dan didikan dari segi perniagaan tak ada. Tapi selalu tengok ayah struggle untuk cuba buat macam-macam jenis business tapi tak berjaya. Sampaikan rasa nak mencabar diri bila dah besar nanti nak cuba buat business yang berjaya sebab nak bagi ayah dan ibu bangga.” kongsi ben lagi.


Pesakit Asma, Gout Atau Anemia Nak Makan Daging Kena Beringat, Begini Doktor Ni Pesan Boleh Amalkan!

Umumnya daging merupakan antara jenis makanan yang sering dimasak dengan pelbagai menu untuk dijadikan hidangan yang menyelerakan untuk kita sekeluarga. Selain enak dimakan, daging ini juga merupakan sumber protien yang baik untuk tubuh badan.

Namun tahukah anda bagi mereka yang mempunyai penyakit asma, gout, atau anemia ada pantang larangnya dalam pengambilan daging. Ini sebagaimana yang dijelaskan oleh Dr Suri Roowi.

Jadi sila ambil perhatian, semoga perkongsian ini dapat memberi manfaat untuk semua.

TIP BUAT PESAKIT ASMA, GOUT & ANEMIA YANG INGIN MAKAN DAGING

1. Bagi pesakit asma, daging terproses seperti BURGER dan SOSEJ kurang elok dimakan berlebihan. Kajian ke atas 971 orang selama 7 tahun mendapati memakan daging terproses berlebihan memburukkan lagi gejala asma.

2. Bagi pesakit gout, daging seeloknya diPOTONG KECIL-KECIL atau dicincang, dibasuh seterusnya direbus terlebih dahulu.

3. Ini akan turunkan kandungan purine (penyebab gout) sebanyak 25%.

4. Daging pula, jangan diMASAK terlalu LAMA kerana memasak pada masa lama akan hasilkan purine yang lebih banyak.

5. Kurangkan juga memakan daging merah. Ini kerana daging merah tinggi purine berbanding daging putih. Semasa makan, KURANGKAN ambil KUAH kerana bahan purine banyak dalam kuah.

6. Bagi pesakit gout juga elakkan memakan HATI AYAM dan kurangkan penggunaan IKAN BILIS dalam masakan. Ini kerana kandungan purine dalam hati ayam dan bilis adalah tinggi.

7. Bagi pesakit anemia, daging merah terutama organ dalaman tinggi zat besi dan bagus untuk dimakan. Memasak menggunakan minyak kelapa sawit merah lebih elok kerana minyak ini kaya beta-karoten dan bantu leraikan zat besi dari diikat.

8. Untuk mereka yang mengalami masalah kolesterol, ambil makanan tinggi fiber seperti oat dan barli, minum jus oren, minum air halia, bawang putih selepas memakan daging


Ibu Ni Kongsikan Petua Cikgu Tuisyen Guna Campuran Goji Berry + Kurma Cina Untuk Manfaat Anak

Ibu bapa mana yang tidak mahu melihat kejayaan anak-anak kan. Pelbagai cara dan kaedah dicuba bagi memastikan anak-anak mudah belajar, termasuklah menitik beratkan soal pengambilan makanan yang berkhasiat dan baik untuk kesihatan.

Petua ini dikatakan baik untuk kesihatan anak-anak terutama dalam memastikan mereka lebih peka, terang mata  dan kesihatan yang lebih baik terutama untuk peperiksaan. Jom ibu-ibu kita cuba petua ini untuk anak-anak nanti.

Cikgu tuition add math Adeq suruh buatkan untuk Adeq minum setiap hari hingga exam..
Campuran goji berry + kurma cina slow cook selama 6jam..
Hanya 2 jenis bahan sahaja..
No GULA!!

Kata cikgu tuition Adeq untuk Adeq lebih peka, terang mata & kesihatan yang lebih baik untuk exam..
Orang2 cina surely tahu kan??
Sebabnya minuman nie amalan orang2 Cina..
Banyak kelebihannya..

MamiTa buat lah demi Adeq sebab tahun nie nak SPM…
Mana yang baik kite cuba demi anak2..
Tak salah mencuba perlara yang baik2..
Tak kesahlah amalan mana2..
Asalkan bukan yang jahat2…

Cara masak sangat2 senang..
Campurkan 2 bahan nie..
Masak guna slow cooker lagi bagus..
Tinggal sikit tambah saja beberapa kurma cina + goji berry ikut suka hati..
Biarkan masak beberapa jam..
Kalau takde slow cooker bole saja pakai periuk..
Masak api perlahan selama beberapa jam…
Lagi lama lagi bagus…

Tq so much buat cikgu tuition Adeq yang berbangsa Cina..
Selalu ajar banyak perkara termasuk untuk kesihatan Adeq…


Rupanya Nak Jimat Elektrik Kena Ikut Cara Ini, Baru Bil Bulan-Bulan Tak Tinggi Setiap Bulan, Memang Menjadi!

Sejak pandemik kerajaan telah melaksanakan pelbagai inisiatif untuk mengekang wabak ini termasuklah menutup pelbagai sektor termasuk pendidikan, membatalkan segala aktiviti sukan, riadah dan rekreasi serta pelaksanaan Perintah Kawalan Pergerakan (PKP). Sudah tentu kita kerap berada di rumah.

Sejak itu, tentu ada yang merasakan peningkatan bil elektrik. Maklumlah setiap hari penggunaan termasuk aktiviti pembelajaran dan urusan kerja.

Menarik dengan perkongsiannya ini bahawa jika mencabut plug yang tidak digunakan mampu jimatkan elektrik bulanan.

Ikuti perkongsian ini.

Biasanya tiap-tiap bulan pengunaan elektrik bagi unit rumah pangsa kami ni adalah sebanyak RM70-80. Kadang-kadang mencecah RM100-110.
Kami anak beranak memang berada di rumah 24 jam.

Nak dapat caj penggunaan RM30 seperti masa kami suami isteri bekerja dulu, mustahillah
Tapi bila melihatkan amount RM70-100 tu terasa juga.

Fikir macam mana la nak jimatkan penggunaan elektrik ni. Hinggalah satu hari terbuka cerita pasal bil elektrik dengan kakak.. Kata kakak, setiap bulan bil rumah dorang tak lebih RM50 walaupun 24 jam aircond di bilik utama sentiasa on terpasang.

Setiap malam kena cabut dan tutup suis

Biar betul? Dah la rumahnya 2 tingkat, atas bawah guna elektrik. Aircond tak tutup
Kata kakak lagi, setiap malam sebelum tidur, abang ipar akan pastikan semua suis yang tidak digunkan, di padam & dicabut.

Ooo begitu.. lets try. Tak dapat jimat RM50,dapat jimat sedikit pun dah ok dah.
Bulan pertama percubaan.Semua plug yang sudah selesai digunakan terus di cabut.Tak tunggu malam. Cabut terus.

Kecuali plug peti ais, kipas bilik, Aircond & wifi. Sentiasa mode on. Hujung bulan bil elektrik pun sampai,berdebar rasa hati ni. Berapa agaknya boleh reduce ye..RM60? Tak Dapat bill RM40 je. Alhamdulillah.. banyak tu dapat reduce. Dari RM70-80. turun hingga RM40. Tambah tolak, jimat RM30 la.

Bulan kedua try lagi,teruskan cabut plug setelah selesai digunakan. Hasilnya juga RM40.Rupanya barulah tahu.Boleh jimat lagi, cuma tak tahu ilmu, tak terlintas di fikiran nak cuba cabut semua plug.

Selama ini walaupun barang elektrik itu tak digunakan, tetapi arus elektrik pada soket itu masih mengalir.Bacaan elektrik pun berterusan.Bila soket dicabut, arus terhenti, bacaan elektrik turut terhenti. Tak cuba tak tahu, kan. Jimat elektrik, cabut plug.

Cabut soket yang tidak digunakan

Dalam pada itu, apa yang dipraktikan adalah tips yang betul sebagaimana nasihat yang dikemukan oleh TBN di laman website rasmi.

Sumber: Viral Oh Viral


“Kalau Rezeki Selalu Bocor Atau Susah Lekat Cuba Tanya Isteri…- Lelaki Ini Kongsi Kisah Rezeki Melayang Gara-Gara Buat Isteri Menangis.

Hidup berumah tangga ada kalanya berlaku pergeseran. Itu lumrah, namun kena saling  bertolak ansur dan jangan bersikap ego.

Sering kali kita mendengar bahawa perkahwinan antara salah satu asbab tuhan limpahkan rezeki kepada kita dan pasangan.

Namun, jika tersalah percaturan boleh membuatkan rezeki anda sempit. Kenapa ianya terjadi? sudah pasti ada salah dan silap yang kita lakukan atau tidak sedar.

Sebenarnya bersyukur dan menghargai ibubapa, isteri dan anak-anak itulah rezeki paling besar. Bukan perlu menyembah dan mengikut segala telunjuk isteri, cuma adil dalam berkongsi hidup.

Jangan hanya tahu mengarah dan meminta itu ini sedangkan isteri juga tahu erti penat. Kalau sudah namanya suami isteri, kena saling bekerjasama, bantu membantu barulah kehidupan lebih harmoni.

Moga perkongsian ini bermanfaat untuk semua.

Natijah Tinggi Suara Pada Isteri

Pagi tinggi suara, tengahari tu dapat balasan. Serik ! Ini last lepas ni memang tak nak lagi tinggi suara dengan isteri.

Semalam jadual agak padat, pagi nak pergi KL, lepas tu tengahari ada temujanji di melaka jadi agak rushing pagi tu. Kebetulan isteri cuti, dapatlah cover jaga aish kat rumah.

Biasalah isteri kita ni kalau cuti mana boleh duduk diam, banyak kerja rumah dia nak siapkan. Dalam fikiran dia mesti fikir masa cuti lah boleh nak siapkan semua kerja rumah nanti dah kerja susah.

Tapi suami ni tak sedar benda tu. Yang suami tahu bila isteri cuti adalah peluang untuk suami buat kerja dia pulak. Itu lah yang padat sangat jadual semalam, semua nak di buat dalam satu hari.

Akibat terlalu rushing, sorang kat dapur sorang kat depan, aish pun duk menangis. Huru hara betul pagi semalam. Tanpa sengaja tertinggi suara pada isteri.

Walaupun bukan keluar kata-kata marah tapi nada agak tinggi. Cukup buat isteri terasa, dia jadi sedih, air mata meleleh keluar, nampak dia tersedu-sedu, kesat-kesat hidung.

Tapi ego buat-buat tak nampak, terus capai kunci kereta keluar rumah. Dah nampak isteri sedih tapi tak terfikir nak minta maaf. Memang mendapatlah!

Dalam satu hari sahaja semalam dapat 2 surat saman, 1 saman parking DBKL, 1 lagi saman parking MBMB. Rezeki melayang keluar gara-gara buat isteri menangis. Menyesal tak minta maaf awal-awal. Ini baru balasan fizikal.

Balasan dari segi dalaman pula, jiwa tak tenang. Dari keluar rumah ke KL sampai patah balik ke melaka hati tak keruan. Ada sahaja yang tak kena. Buka radio kuat tapi rasa sunyi. Terbayang-bayang air mata isteri mengalir.

Allahu.. besar sungguh natijah seorang isteri pada suami. Sejurus jejak je kaki di rumah saya terus minta maaf pada isteri. Walaupun masa tu mood dia dah ok, saya minta maaf juga sebab muka nampak ok tapi hati belum tentu ok. Tak nak dia pendam perasaan senyap-senyap nanti susah laluan rezeki suami.

Nasihat saya kalau ada terasa macam rezeki tu selalu bocor atau susah nak lekat cuba tanya isteri baik-baik, kalau ada terguris hati minta maafkan dulu sebelum berhempas pulas bekerja.

Belajar dari pengalaman ini usaha keras macam mana pun mencari rezeki ia akan jadi sia-sia kalau kita tak berusaha untuk sedapkan hati isteri dahulu.

p/s : Post ini halal untuk di kongsi dengan pasangan korang supaya lebih ramai yang tahu natijah tak jaga hati isteri ni.


Mudahnya Nak Buat Kentang Goreng Homemade Ala McD. Patutlah Viral, Sedap Dan Rangup!

Bila mempunyai anak-anak tentu ibu ingin menyediakan masakan yang berkhasiat buat anak. Oleh itu, ramai yang suka memilih buat secara homemade apa sahaja menu yang mudah untuk ahli keluarga.

Perkongsian oleh Masriza Basri, sungguh bermanfaat untuk kita mencuba kentang goreng homemade ni. Confirm tak ada bahan awet.

Kentang goreng simple rangup diluar, lembut di dalam ~ macam kentang McD

Kali kedua buat kentang goreng homemade untuk difrozenkan… Anak saya suka sangat. Buat banyak-banyak setiap kali dia nak senang sebab dh ada dalam peti ais, tinggal goreng je balik.
Yang penting berbaloi buat sendiri fries untuk anak dan nak bagi anak makan tanpa was-was dan sedap

Resepi cara saya ??
? Kentang potong jejari dan rendam dalam air + cuka – ikut suka nak rendam berapa lama, agak2 jer. Cuka pun agak-agak jer… ?

✅ Option satu :
Toskan dan gaul ngan tepung bestari yang original, nak pedas guna yang pedas, sampai semua kentang bersalut dengan tepung. Anak saya tak suka pedas…

✅ Option dua :
Kalau tak nak guna tepung bestari boleh guna tepung gandum campur tepung beras macam kita nak buat bancuhan goreng pisang. Jangan lupa letak juga garam sikit dan lada sulah… jangan bayak sangat, nnt pedas

Bila semua dh bersalut tepung, bolehla mula menggoreng .

Boleh frozen

Kalau nak buat frozen, goreng sekejap jer lepas tu angkat dan tos minyak dia. Biarkan sejuk dulu…

Dah sejuk boleh masukkan dalam beg zip lock dan simpan dalam peti ais.

Bila anak nak makan boleh keluarkan kejap, pastu goreng sampai kekuningan.

Gerenti sedap!!!  Mama goreng sikit, anak suh goreng lagi sebab tak cukup.

Selamat mencuba!


Ini Sebabnya ‘Tahi Telinga’ Penting. Jangan Suka-Suka Buang Aje. Take Note!

Memang perkara biasa kita akan membuang tahi telinga menggunakan cotton bud. Malah  ia jadi tabiat setiap kali selepas mandi.

Namun, tahukah anda, tahi telinga sebenarnya ada fungsinya. Jangan anggap ai tak berguna. Ia ada kepentingannya untuk memastikan kesihatan telinga.

Nak tahu sebabnya, jom baca maklumat ini.

Apa itu ‘tahi telinga’.
Ia adalah sejenis bahan berlilin yang dihasilkan oleh kulit dibahagian lubang telinga. Ia berlilin kerana fungsi utamanya untuk menghalang bendasing termasuk air dan serangga masuk ke dalam telinga.

Ya, tahi telingga adalah pelindung bahagian telinga dalam anda – gegendang telinga, tulang tulang halus serta urat saraf yang sensitif.

Ia dikeluarkan dari rongga telinga ke luar telinga apabila ada mengunyah atau menggerakkan rahang. Sebab itu anda hanya perlu mencuci bahagian luar telinga dengan kain lembab yang lembut.

Putik kapas atau cotton bud hanya menyebabkan ear wax tertolak ke dalam dan semakin mampat. Rawatan lilin adalah idea teruk untuk membersihkan telinga. Jangan tak tahu, ada kes telinga terbakar dan tercedera akibat ear candling.

IKUTI NASIHAT DOKTOR

Dalam pada itu menerusi posting di fb miliknya,Dr Ezairy M.Sallih, Doktor telinga, hidung & tekak, menjelaskan bahawa tabiat mengorek telinga tidak digalakkan untuk mengelak masalah pendengaran.

“Doktor, kenapa tak boleh nak korek telinga? Kan tahi telinga itu perlu dibersihkan.”

Sebenarnya, yang kita setiap hari sebut tahi telinga itu sebenarnya bukanlah sejenis kotoran seperti najis. Bahasa melayu tepatnya ialah lilin telinga. Istilah perubatan kita panggil sebagai cerumen atau ear wax.

Bermakna, ia tidak perlulah cuba untuk dikeluarkan.

“Habis, tak kan nak biar sampai melimpah keluar berkumpul kat lubang telinga?”

Umumnya secara fisiologi ear wax ini akan keluar dengan sendirinya. Sebab itu saya beritahu kita tidak perlu cuba keluarkan dengan guna alatan besi atau cotton bud.

Ada beberapa keadaan sahaja yang mana ia perlu dibersihkan. Itu pun dilakukan oleh doktor, bukan kita sendiri.

1. Sehingga betul-betul menutupi salur telinga akibat jenis wax yang keras dan menyebabkan pesakit kurang pendengaran

2. Sehingga pesakit mengadu sakit akibat ear wax yang keras.

Cerumen ini ada fungsi baiknya untuk menghalang kotoran daripada luar masuk terus ke telinga. Yang kita nak buang itu, kenapa?

Nasihat saya, jika anda ada sebarang pun masalah tak selesa, gatal atau sakit pada telinga, jumpalah kami.

*Jangkitan teruk boleh berlaku kepada pesakit yang berterusan amalkan tabiat mengorek telinga, kita panggil ‘acute otitis externa’. Oleh itu, hentikanlah. Pesan orang yang kita sayang ya.

*ibu-ibu boleh letak minyak zaitun atau baby oil pada telinga anak supaya ear wax sentiasa dalam keadaan lembut. Tapi perlu pastikan gegendang telinga tiada masalah (ini perlu jumpa doktor dahulu).

KENAPA ‘TAHI TELINGA’ (EAR WAX) PENTING.

Ear wax, cerumen atau tahi telinga yang cuba dibuang itu ada fungsinya sendiri. Apa fungsi dan istimewanya cerumen ini?

1. Ia akan membentuk lapisan asid ‘acidic coat’ yang mengandungi lysozyme. Ia penting untuk mencegah jangkitan kuman bakteria dan fungal.

2. Ear wax atau tahi telinga mengandungi juga lapisan lipid ‘lipid-rich cerumen’. Ia bersifat hydrophobic dan mencegah pengumpulan air terlalu banyak daripada meresap ke salur telinga.

3. Cerumen juga berfungsi menghalang segala kotoran dan bendasing dari luar.

Jadi, ia tidak perlu dibuang MELAINKAN dua sebab iaitu:

1. Mengalami kurang dengar.
2. Sakit akibat cerumen yang terlalu keras ‘impacted ear wax’

Kredit: Dr Ezairy M.Sallih dan Public Health Malaysia


Jangan Takut Makan Telur Untuk Menu Sarapan Anak. Doktor Ini Jelaskan Sebabnya.

Dulu ramai yang bimbang untuk makan makan telur akan kerana bimbang tahap kolestrol dalam darah akan meningkat. Namun dalam kajian yang terbaru menunjukkan mengambil telur sebanyak dua biji sehari tidak meningkatkan tahap kolestrol terutamanya tahap kolestrol jahat.

Bagi mereka yang ada masalah diabetes dan kolesterol yang tinggi, dan masih bimbang untuk mengambil telur, saya mencadangkan pengambilan telur sebanyak dua biji berselang hari.

Saya masih ingat lagi emak saya selalu menghidangkan menu telur sbg sarapan saya sebelum ke sekolah. Ada kalanya bersama roti, ada kalanya bersama nasi goreng dan ada kalanya dalam bentuk separuh masak.

Saya ingin berkongsi kebaikan telur, terutama pada anak-anak.

– Membantu kesihatan mata
– Membantu mempercepatkan rasa kenyang dan melambatkan rasa lapar.
– Sumber protin yang baik berbanding dengan daging merah
– Membantu meningkatkan kebolehan minda bagi anak-anak.
– Memberikan tenaga yang berkekalan dalam tubuh
-Menguatkan otot jantung dan saraf

Telur adalah makanan yang natural yang membekalkan nutrien yang terbaik. Galakkan anak kita mengambilnya dalam menu makanan mereka.

Eliakkan makanan yang berproses pada anak-anak.

Telur juga bagus untuk kesihatan orang dewasa. Saya ingin berkongsikan menu Hj Firdaus agar telur sedap dimakan pada waktu pagi.

– 2 biji telur separuh masak
– 1 sudu teh madu
– 1/2 sudu serbuk kayu manis ceylon
– 1 sudu minyak zaitun

Ia memberikan tenaga yang berkekalan sehingga waktu makan tengahari.

Selamat mencuba.